url: =ZSL 9: PAWLPI LEH PILNA - Zomi Adventist Innkuan\nPAWLPI LEH PILNA\nSABBATH NITAKLAM November 21\nTukalsung Simding: Luke 10:30–37; Matt. 5:14–16; Luke 4:18–23; Jeremiah 29:13; Matt. 7:7; 1 Thess. 2:6–8.\nKamngah: “Khazih sawltakte ka hihna uh hangin phatna ka ngah dinguh kilawm hinapi-in note leh midangte, a kuamapeuh’ hong phatding azong ka hikei uhhi. Note kiang ka hong omlai un, nupite in atate uh itna tawh abawl bangin note kahong bawl uhhi. Note hong it mahmah kahih manun Pasian’ kiangpan ahongpai Lungdamnathu bek hong genlo in, kote’ nuntakna mahmah zong note a dingin a pia-ngam in ka-om uhhi. Tua ahihmanin kote’ hon gmuhna-ah note amanpha mahmah n ahi uh hi.” (1 Thesssalonika 2:6–8).\nThuman mite in Pasian biading in tang-biakinn, innah leh tulai biakinnte ah akikhopcil lai in, mite in Laisiangtho simna tawh Pasian zongin, ama’ deihna zong uhhi. Pawlpi mite in biakinn ah Laisiangtho nasiatakin kikum dinguh a, tua bang bekmah tawh Pasian thei in ama’ deihna telzo pan ding uhhi.\nKhatveivei dotna dotding khawng lau uhhi. Laisiangtho sungah bel dotnate in Pasian theih telna hong khangsak zaw cihi. Tuamah bangin tangthu khawng zong, mite’n Pasian kiang akamciam piakte uh lungngai phakik thei uhhi. Zeisu in anungzuite tungah hibangdan pilna piaknate zang hi.\nPawlpi in pilsinna mun ahihleh, kikupkhopna a omtheih na’ng mun kicing vaihawmkul hi. Sanginn ah sangnaupangte ihilh ciangin “dotna manneilo omlo hi” i cihmah bangin, pawlpi mite khempeuh lungnuam takin omsak ding a, Pasian theihna khangtosak ding hi.\nChristian Pilna Taktak\nRabbi khat in asangnaupangte lakah a lususu khat engige in: “Naupangte aw, zanhun bei in sunhun kipatlam koici kitheih ding hiam” ci in dong hi. Sangnaupang tampi takte’n dawngnuam in khutlam ngeingai uhhi. Khat in, “Rabbi aw, theikung leh nisuh kung khenteltheih hun hi lo hiam?” cihi. Adangkhat zong khutlamsa in “Hi lo, tuu leh keel nakhentheih ciang hi lo hiam?” ci leuleu hi.\nTuateng a ngaihkhit the Rabbipa in, “Sangnaupangte aw, zanhun bei in sunhun a kipatna pen, muhngeiloh maitangkhat mu in ciapteh khit teh, tua mithakpen sanggam bangin saanna ahi hi. Tuabangin saantheih masiah, Ni bangzahin tangmahleh, zan hilai veve hi” ci in tangkokhia hi.\nLuke 10:30–37 simin. Zeisu in hih tangthu bang adeihna hiding hiam? Christiante pilsinna ah bangtengpeuh kihel ding cinuam ahi diam?\nEi SDA tepen, thuman khuavak tampi angahte (misithu, Sabbath, 1844 leh thukhenna, Kidona Lianpi cihbang) i hi a, tuate pen i Christianpihte nangawnin zong telzolo uhhi. Hihthute a thupi mahmah hang, eimah in midangte tungah dikna neilo hazatna tawh kidim leng, minam deidan lungsim khawng tawh simmawh tuamkhawng neileng bang phattuamna peuhmah omding hiam?\nChristian pilna taktak icih in, mihing’ thanemna siatnate’ tungah hong gualzo sak a, midang zong Khazih’ muhbangin hong musak, amau’mawhnate zong puaksak dingin sihna thuaksak, gen zawhloh mantawh leikhin ci in muding uhhi. Singlamteh lamto leng, mikhempeuh’ manphatna i muhsak ding a, a kiphu a kilawmin hopihin, Pasian piaksa amau manphatna theihpih ding hihang. Christian pilna sungah hihthu a kihel keingal leh “Christian” min puadingin i kilawm kei hi.\nChristian khat nahihna tawh nazawhgawp dingin, naminam ngeina in a langtang ahi a, a simthamin a hizongin bang hazatna peuh hong neisak hiam?\nSee also Zokam Sabbath School Sinna 1st Quarter 2020\nKhuavak bang Nungta dingin Hong Kisam\nEi muhdan hileh, i leitung in ama’ zawl tungah kipeipei lelin, khuavak leh khuamial khekzel lelpeuh hi. Ahihhang haksatna kidim hih leitungah khuamial tawh i kitalsik tawntung hi. Lauhuaina tampitakte mutel sitsetsa in, natna satna i phu a, itleh ngaihte nutsiatna thuakin, innkuansung buai, kikhen kimakna leh vengsung behsung gitlohna tampitak mah i thuak hi.\nLungsimte hoihnawnlo, khalam khuamial, sunglam pualam pan gamlumna cihte kawmkal ah mimalsim a ding Zeisu’ kammal:\n“Note pen leitung mite adingin khuavak tawh nakibang uhhi. Mualdawn a om khua kiselcip theilo hi. Mei a vakkhit ciangin kuamahin lawh khuhlo hi. Meivakna munsangah koihzaw a, Innsung khempeuh a tangsak hi. Midangte in nagamtatna hoihte a muhuh ciangin, vantungah om na Pa uh min a phat theihna’ngun, mite’ maiah nangamtat hoihna uh khuavak bangin nakilang sakun” (Matt. 5:14–16). Hih munte in, Christian i hihna dungzui in koici nuntak ding a, ei’nuntakzia in midangte’n Pasian a muhdan dinguh bangzahin huzapzo hiam?\nGalilee bualtui gei, nisa nuai ah a tu mipite in Zeisu’ kammal koibangin telthei uhhiam? A thugen a za mi khempeuhin khuavak khuamial telpha mahmah uhhi. Rome khut nuaiah omuh a, tulai telephone, computer, leitung kizopna leh media vantuamtuam cihte, a lauhuai mahmah phialte khawng omhetlo in galkap kumpi ukcip in omuh hi. Rome tebel munkhempeuhah omkawikawi uh a, tua mualpang a tengte’n, langdona khawng a bawlvua leh – a tangguakun singlamgteh tungah khailum uhhi.\nTualaitak mahin Zeisu in Khuavak dingin samzel hi.Itna dim ding, lungsim siangtho ding, kilemna bawlte hiding cihi. Christian pilna sungah, leitung a dingin khuavak bang hih ding, Pasian’ hoihna lamah teelsiam theihna ding khentatna neihding kihilh ngiat kul hi.\nPasian’hoihna nakilatsak theihna ding bang lampi peuh natheikha hiam?\nNungzuite Bangin Omna\nPawlpi in Christian pilna thupitakin a sepsawmleh, Zeisu tawh i kipatngiat kul hi. Zeisu in nungzuite sam masa hi. Amah’n kholhpihin mission’ na semsak phot hi. Amau itding don ding mite zongsak musak in hunhoih hunnuam bawlsak hi. Leitungah khatleh khat unau sanggam bangin kizopna neihkim ding tona nisim in pia hi.\nLuke 4:18–23 simin. Khazih in a nungzuite mah ahi eite bang thupuak hongpia hiam?\nNungzuite’n kumthum sitset Zeisu, a Siapa uh limlakna mu uh a, Nazareth khua biakinnah a sermon masapen zong za uhhi. Mawhmaisakna, hehpihna leh itna cihte in kalsuankhawm uh a, nungzui hihna sungah a neuseh hetloh thute ahi hi. Nungzuihnapen nikhatpeuh hi lo a, khantawn ahi hi. “Gumpa’n nungzuite a thupiakpen hunbei dong thu-um mite huamgai a, vantungin a humuapsa khempeuhin lungdamthu puakding uhhi. Khazih kiangpan nuntakna angah mite in, amau vengsungah hotkhiat nasem dingin mawhpuak kisuansa ahi uhhi. Tua a sem dingin pawlpi hong kiphut hi a, a sem dingin siangtho kamciam a pia mite in Khazih tawh nasemkhawm ahi uhhi.” —Ellen G. White, the Desire of Ages, p. 822.\nZeisu’ nungzui i hi a, lawmleh gual kizopna leh biakpiakna cihte khempeuhah Zeisu in thu-laigil ding ahi hi. Nungzui suahna a piangsak zong Zeisu mah ahi hi. Ama’ hunlai a rabbi-te in nungzui ding mi khawng zolkeei uh ahihhang, numei pasal a samziauziau pen Zeisu mah hibek hi. Tua sapna i a bulpi in Zeisu hizaw a, amau’te thukham bawltawmte thupi zawlo ahihna rabbi-te in phawkkhalo uhhi.\nSee also ZSS Lesson 5: Kamsangte Kahna\nZeisu’ nungzui i hihnakleh, mite mikhempeuh huamzo dingbek hi lo, mikhempeuh a ding khantoh theihna’ng vaihawm sakding hilai hi.\nTua ahihmanin, Christian pilna limlim pen mission nasep, mungtup, nuntakpih ciangbek hi lo in, Zeisu hongsapna bang a eima munsan a semding: cimawh gentheite a panpih mahbangin ama’ khekhap zui in, lungdamthu hawmsawn kawikawi ding i hihi.\nTuhun physics i Pa a kici Albert Einsteinin: “Thudotna khawlloh ding thupi hi. Pilzonna pen a omsa thute hang hi. Tawntung thuthukte ngaihsut ciangin, hihtheih dang omlo, dipkuat ding bek hipeuh hi. Hih thuthukpi nisimin tawmtawmta lungngaizo peuhleng kicinglel hi. Siangtho pilzonna mansuah ngeikei in” cihi.\nLeitung in thuthuk tawh a kidim hi. Khangthak science pilna inmunkhempeuhah buaina lianmahmah vive kidim ahihna hong musak hi. Cilehsa thute ah tuazah kibuaileh kha lamah bang zah buaizaw kanlai ding hiam?\nAnuai a munte in dawnna ding thumaan zonvai bang hong gen hiam? Jeremiah 29:13; Matt. 7:7; Acts 17:26, 27; Psalms 25:5; John 16:13; John 17:17.\nLaisiangtho sungah eite mahbang mi kuhkal pilna zong tampi omhi – pasal numei, dotna, launa, lam-etna, lungnopna, amau tumtakin thuman a zongmi, nuntak haksatna kiamsak na’ng a zongte cihbang omziazua uhhi.\n“Amahin na khempeuh ama’ hunciat tawh akituak dingin abawl hi. Amahin mailamthu theihnopna lungsim eite tungah hong guan a, ahi zongin ama’ sepnate a cing a theihzawhna ding hong guanlo hi” (Eccl. 3:11). Solomon in bang acinuam ahi diam? Pawlkhatin Hebrew pau ‘olam’ pen “abeisahun leh mailamhun huam ngaihdan” ci uhhi. Mite’ lungsim sungah abeisa hun leh mailam hun a thupiangte ngaihsut theihna Pasian in hongpia ahihlam, hihmun panin kithei hi. Cihnopna ah leitung nuntak nading “dotna lianpi” pen a ngaihsunthei mihingte i hihna hong phawk sak hi.\nHihsantakah, Laisiangtho in thubulpi ahi hi. Nang kua hi a, banghangin hiah omthei a, koici nuntak ding a, i sihteh bang piang ding, siatna leh thuakna banghang omthei hiam? Hihteng pen lei piancilpan kipan tangthu sungah thumaanzong mite dotna lianpi teng ahi hi. Tuabang thumaan a zong mite tungah thuhoih puak dingin bangzah hunhoih hunnuam leh mawhpuaklian hiding hiam? Tua dotna a neimite kiangah hih dawnnate piathei keileng, Christian pilna in bang himawk ding hiam?\nTua dotna lianpi dawng dingin banghangin Laisiangtho in thubulpi hithei hiam?\nEima Nuntakzia Hawmsawn\n1 Thessaloni 2:6–8 simin. Paul in i sangte leh pawlpite ah banglim kidawksak hamtang ding ci hiam?\nKipawlkhop theihna a omnawnloh manin, pawlpi nangawn zong khiatna neimello bangin ngaihsutna a kineihhun laitakin i omhi. Matt. 18:20 in: “Note nih leh thumbek nangawn a kikhopna peuhpeuhah Kei ka omhi” cihi. Laisiangtho thak in innkuan nuntakzia in, pawlpi leh veng omzia piangsak hi ci in mu hi. Kipawlkhawm in thungen, lasa, Topa’ nitak-an ne, Zeisu’ thu sinkhawm in kihawm cihte pan ahi hi.\nHihbang a biakna piakhawm teng pawlpi sang masabel hong hipah a, Zeisu’ sungah nunna thak a kitheihcilna mun hipah hi. Rom. 12:2 ah Paul in, “Leitung mihingte gamtat bangin gamta kei unla, nalungsim uh kikhelin Pasian kipuahpha sakun” acihpen, pawlpi in pilsinna lampanin pansan lamahmah hi. Hih thu-um masatein kipawlkhopna sungah lungdamthu kinungtathei ahihna mukhia uhhi. Kipawlkhop ciangin la zong a gingzawdeuh in kisathei a, thunget zong deihna lianpi tawh kingenthei, khatleh khat zong kivei zawdeuh theilai hi. Midangte in, Pasian’ hoihna a pulak uhciangin, eitungah zong Pasian hong hoihna i phawksem hi. Mikhat’ thuaksiatna i zakciangin, Pasian in ei hong damsakna, Ama’ hehpihna leh damsakna tungtawnin ngaihsutna thak i neithei hi.\nSee also MOSES’ TANGTHU PAN PILNA\nTuni sinna sungah, Paul in Pasian’ lungdamthu in bucing hi ci a: singlamteh’ vaang, Topa’ thawhkikna, kumkik ding hong kamciamte ahi hi. Leitungah hih sang thuhoihzaw dang omlo ahih manin, Paul in, Zeisu’ tangthu mah amasapen leh a lianpen ki-aapna, hawmsawn ding leh nuntak pih in nanei tawntung hi. Hi napi Paul in, lungdamthu mah kitelpha pen, kihopsawnna tungtawnin kinuntakpih pen hi cihi. Mite in Laisiangtho sung a thupuak ombangin nungta maw nungtalo cihpen naitakin hong encik mahmah uhhi.\nNa nuntak haksatzia ngaihsun inla, nangleh nangmah kidong kik in: Ka vengte kiangah koibang teci kahi hiam?\nNgaihsutbeh Ding: “Khazih in leitung liatnate thapia hetlo hi. Mualtung thuhilhna ah, pilna mantaklo tawh nasepna peuhmah siansuah nuam a, thungai mipite in Amagamleh deihna a teltaktak ding deihsak hi. Ahihhang mipite mawhna tangkawk tuanlo hi. Leitungin mawhna sungah kidiahcip hinapi, mite’siatna mawhnate amalmal in kawkselo hi. Amau theihsate sang a hoihzaw thampekte hilh hi. Pasian’gam tawh kisai amau upnasate langdo hetlo in, a luttheihna dinguh lampi hilhin, amau upnate amau mahin khentatsak uhhi. Amau sinsa thumaante in nungzui mipite tungah a kihilh thumaante mahbangin thupi hi. Eite in zong amau mahbangin Pasian’gamthu i sin ding kisampha mahmah hihang”—Ellen G. White, The Desire of Ages, p. 299.\nRobert Louis Stevenson in Edinburgh, Scotland ah 1850 kumin pianghi. Nitak khat ciangin naukemnu in, Stevenson ihmusak khin hinapi, amah damtakin thokhia simin tawlet pan khuadak hi. Lammeivakpa in lammei khatkhit khat vak a mu hi. Naupang vaimah hivencin, amah akemnu samin, “Hiapa endihve, khuamial vutvang kawikawi aive” cihi. Na vengsung ah khuavak leh itna puak dingin Pasian in bang dinmun hong pia hiam? Na tel melkei khakleh pawlpi mite pawlkhat sam inla kimtakin kikum un.\nLeitungbup apha dingin pawlpi in Pasian tawh semkhawm ahihleh, Zeisu’kammalte i pom cinten ding hi. Pasian hong sunglutin a pianna, leitungah hong nuntakna, eimah bangin nuamna dahna hong thuakna in i kimkot a tuabang a thuak mite hong phawksak hi. Bangcih ding a, khangnote tuasungah nasem dingin koici cial ding hiam?\nSDAte in midangte kiangah lungdamthu hilhsawn dingte i hihi. Khuatual pawlpi in hih thumaante hilhsawnna ah apangpipen i hizo thei diam? Tua kawmin, haksatna neite a dingin pawlpi in koibangin khamuanna mun hithei ding hiam? Tua haksatnate nahuhtheih nading bangkhawng nabawltawm kulthei ding hiam?\nNa omna mun ngeina kibanglo tehang hongpiang thute kikum dihun. Laisiangtho sungpan hituanlo in, Napawlpi in bang lampithak sialtawmin midangte gualzawhna ngahsakthei diam?\nPrev post ZSL 8: PILNA LEH HOTKHIATNA\nNext post ZSL 10: ARTS LEH SCICENCES LAM PILSINNA


timestamp: atn

url: =Lenggah zu thak thun nading savun um thak ~ Pau Sian Lian :: ZOMI DAILY\nposted on 4 November 2019 at 8:42 pm Lomkholna: News, Pausianlian, Zomi\nUSA president dinmun tuhding Democratic party sungah a dem laitak ahi Buttigieg (kum 37) in a kidem pih Biden (kum 76) tawh kisai a genna khat-ah, “Tuma kum 32 lai-in California Democratic Convention ah Joe Biden (tua laitak senator) in khangthak te “meivak khaksawn ni” (pass the torch) ci ngeihi. Tudong tua ding mahhi.” a cih pen hong ngaihsut huai simhi.\nA sawtlo hun lai-in ZCD party in khawmpi hong nei uh-a, by-law le Constitution kipsak ding cih kiza hi. Thupi mahmah hi. Na khat peuhpeuh ah a siam sa in suak omlo, a siam theilo leh a khial theilo mi zong ki-om tuanlo hi. Tua ahih manin party thukhun le by-law tungtawn in panmun hawmna te-ah party sung-a khangthak momno (numei, pasal) te pantah, munpiak siam ding thupi dinghi.\nHun tawh kituak in kikhelna kisam pelmawh a, thu dang khat-ah thu neihna (power/ position) cihzong zu, zatui zongsat (addict) bangin ki zongsang thei lua ahihi. Naungek te` diaper khek zeel huaina tawh a tehkak bang omhi. Zomi te` galpi pen Kawl-te, galkap te hi masa lohi. Thu pumneih nopna lungsim (dictatorship mindset) hi. Tua lungsim pen mi khempeuh in a vom thei lua hi.\nAhi zongin milui teng lawn khia gawp ding, cihna hilo-in hun tawh kituak in panmun lak, hawmsiam ding cihnopna hi. Tua hi keileh policy a hoih mahmah phial zongin, ki lamdanna omtuan khollo in a tawpna-ah minam bup supna naleng suak theihi. Zogam, Zomi tawh ki nahlawh party peuhpeuh hong taksuah semsem nak leh lah Zomi te hamphatna hi pahpah hi. Lenggah zu thak thun nading savun um thak kisam hi.\n“New wine in old bottles” ?\nTuteng kipawlna-te khat le khat kizop dan le kipawlna sung-a mimal kizopna te ka-et teh itna le kideihsakna zong omsam naven tua sang khat le khat hamphat khopnop man-a ki pum panpihna (mutual benefit) zong omkhop kasa zekhi.\nTua pen win-win hi-in sia pah samlo napi, tangpi vai-te ah thuman thuthak (justice and morality) lian sang aituam hamphat khopna hong ultung zaw ahih man-in aituam kihuaina (exclusive) hong khauhzaw pahhi. A tawpna-ah nuhthial mipawl (elite class) cihkhat a kilam lam hong suakhi. Tua nuhthial te` thu neihna network hong zai semsem nakleh bel thumanna, liangko kikimna omnawn loin, mipi` supna tamzaw pahhi.\nTopa Jesu ka zahtak mahmah na hang lak-ah thu khatin, amah pen (elite class) ahi Pharisees, Sadducee le a ki huai luailuai phadiak mihau thunei tengtawh kido velvel, kinial tangtang khat na himawk hi. Leikang tawh kizut hankhuk hi-uh teh ci-in ko giap-a tu hun bang hileh Topa Jesu pen anti-establishment taktak khat suakhi. Tua nuhthial te` neu-et mahmah numei, naupang, mihai le mimawh (grassroots people) tengtawh lah Topa Jesu pen na ki uitui mahmah sehi.\nMiteng, kipawlna teng ban ko in langpan ding cihna zong hi tuan samlo, mutual benefit vai sang thuman thutak mah kan tangtang a tua mah dinpih ding cihnopna hi. Dinpih thugil (principle) omlo politic pen leitung ah lauhuai penpawl hi. Pau Sian Lian\nPrevious: Na theikha hiam? (Global Zomi Idol) ~ Pu Thangboi\nNext: Thuman thutak tawh gamtatlohna in Democracy susia ~ Khup Lian Thang


url: =US Georgia pan Pa Zam Suan Khai (Muizawl, Hatlangh) in hongnusia :: ZOMI DAILY\nposted on 28 March 2020 at 10:22 pm Lomkholna: Dahpihna, News, Zomi\nMangpha Pa Zam Suan Khai, Hatlangh Beh, Kum 40 (Condolence Letter) Muizawl Khuami Brunswick,Georgia USA ateng Pa Zam Suan Khai in abeisa March 19,2020 in lam et het lo laitakin Motor sung ah ongnusia chih thu izaakmanin ZIUSA kipawlna mintawh dahpihna i pulak hi.\nPa Khai pen abeisa 2011 kumin Pasian lamhonsakna tawh USA a tung ahihi.Pa Khai pen USA leitang tunga ong nusia Zomi U Nau laizom khat ahihmanin dahpihna lainatpihna lahna in ZIUSA kipawlna in paakkual $150 man khat tawh mangpha khakna kinei ding hi.\nPa Khai tawh anunungpen hunzatkhop ding ong tungding Tuesday March 31,2020, in Greenwood Cemetery,Brunswick Georgia ah (ZBCJ) Pawlpi makaihna tawh hehnep hunbawlkhopna kinei dinga (Rev.Dr.Pau Khen Mung) in Pasian kamaml tawh hanthotna ong neih khit ciangin hanmualah vuina kineidinghi.\nPa Khai ong nusiatna hanga adahakap sangam tanau meltheih khuapih tuipih beh leh phung akuamakhempeuh I biak Pasian in a makiangpan a ongpai khasiangtho in ong hehnem tek nading ZIUSA kipawlna in thu kingetpih hi. Dahpihna Lianpitawh, Mun Mang, Genvai tanupi (Zomi Innkuan USA, Inc. )\nPrevious: Covid-19 Update VIII: A theihhuai $2.2 Trillion Coronavirus Stimulus Package Bill\nNext: Covid-19 lungno a kikhawi maw, ahihkeh koipan hongpiang? ~ Tuang Za Khai


url: =Mun le gam in gupna pia lo :: ZOMI DAILY\nposted on 27 January 2016 at 7:39 am Lomkholna: Biakna, News, SuanghDal\nPawlkhatte in tanglai hun mah bangin mualtung khawng peuh, mi pawlkhat ii gamlumna kuam khat peuh pan pianthakna khanlawhna a piang sasa lai uh hi. Tua bang Pasian nasemte in a Lai Siangtho bu uh koilai ah koih hiam? Kum 2015 kum sung bang, Mizogam ah Keelkang khanlawhna ci-in a delh pawlkhat bang om hih tuak hi.\nTua keelkaang in pianthakna ong pia thei hilo hi. Keelkang khanlawhna kizuan ziahziah ci uh hi. Na zuat sawm vei hangin tua na omna na inn kongbiang panin upna tawh na ngah Khrih sisan hanga mawhmaina thu sangin lian zaw tuan lo ding hi.\nA taktak in cilehang tua bang khanlawhna pen mun le mual le a mun le a mual kemte’ piak khanlawhna ahih khak ding dahhuai ka sa mahmah hi. Tua na omna inn sung pan na neih LST bu le thungetna zang lo pi-in a pualam mun thupi a kigen khatpeuh zuatna in pianthakna maan hong guan thei ding san a hi hiam? Paul in “…Singlamteh tungah Jesuh Khrih a sihna thu simloh thudang peuhmah gen loh dingin ka ngaihsut sa ahi hi” na ci hi (1 Korin 2: 2). Christ and Him crucified…is the Gospel. Banghang in ei Pasian’ tate in Lai Siangtho le a Jesuh zuan loin mun le gam le a lamdang a kigen peuhpeuh va zuanzuan mawk ih hi hiam?\nMi pawlkhat in dawi (demons) te om keileh mihingte in lungdamnathu a sang thei pah dingin ngaihsun uh hi. Pawlkhatte bangin dawi le kaute bek ngawhin Lungdamna thu a kisap lam uh kin lo uh hi. A taktak in ci lehang mihingte in a nungta Pasian khat sangin amau’ bawltawm lim le nate a thupitsak luat uh ciangin dawi (demons) te in tua milimte, phengphitnate, gitlohnate, mawhna le siatnate zui-in hong beel uh hi zaw hi. A zenzen in tua dawite a kihawl khia gai zongin a mihing le a mawhna om lai veve ahih manin, Jesuh Khrih sungah upna le kisikna kisam lai veve hi.\nLungdamna thu pen mihing khat adingin a kisam pelmawh ahi hi. Satan gual lelin taita ci-in Satan tai sak zeza zel pong mawk hi hang. A taktak in cilehang Satan pen a gual lel a tai kawikawi ciang bek hi loin, kihencip khin kiman khin hizaw hi. Thu-ummite in Satan a kihencip thei kik sansan ding hi nawn lo a, Satan’ nungzui dawi (demons/ fallen angels) te bel a hun zui-in hawlkhiatna a kulna mun ah zat theih mah hi a, ahi zongin tua hawlkhiatna pen lungdamna thu hi nai lo hi.\nTua mipa’ tung panin a kihawlkhiat hangin tua mipa in thakhat thu (automatic) in dikna ngah pah hi cih nading thu om nai lo hi. Jesuh pen Topa le tanpa in a up a san ding tavuan nei veve lai hi. Mun le gam in gupna ong pia thei lo dinga Jesuh sisan bekin gupna ong pia thei hi.\nPrevious: Kei kapa mihau hilo ~ Zomi Quavadis\nNext: US gamsung khualzinna pawlkhat – 25


url: =Belpawlgam Ni Lungngaih kikna ~ Dr. Siambawi :: ZOMI DAILY\nBelpawlgam Ni Lungngaih kikna ~ Dr. Siambawi\nposted on 12 February 2019 at 12:51 pm Lomkholna: News, Politics, Siambawi\nBelpawlgam Ni Lungngaih kikna (Khua nung pilna pan Khua ma pilna ah) ~ Dr. Siambawi\nBelpawlgam Ni pen tuni Myanmar Belpawl Mipite Makaihna Gampi akici hong piankhiatna bulpi ahi hi. Belpawlgam Ni pen Mualtung mite le Kawlzang kigawmkhop cilna hi a, kigawm kikna hi lo hi. Gamkek British te hangin khat le khat a tuam a hong ki uk hi lo in, cik mah hun in akibelpawl khawm ngei lo Gam te kipawlkhop cilna ahi hi.\nAmau muntek ah Gam khat tek in a om tek ahi, Kachin, Chin, Burma le Shan gamte kibelpawl British Kumpi khut sung pan Asuakta Belpawl Gamlianpi khat phutkhopding kiciamna abawl ni uh ahi hi.\nKawlminam te tangthu sung ah akigelh Kawlgam Masa, Kawlgam Nihna, Kawlgam Thumna cih te sung ah Mualmi te kihel ngei lo uh hi.\nHih Belpawlgampi hong piankhiatna Panglong Khawmpi kiciamna “Panglong Thuciam” te tuni dong hong taksuah nai lo in, Kawlminam khat bek te ii ukcipna nuai a Mualmi te kum 70 val akitung hong suak hi.\nMilip mipha zah kikhaih luatna, mun le mual haksatna, mualmi te sung ah namke namkhen tuamtuam a tamluatna te hang in tuni dong mah hih Kawlmi khat bek te ukcipna nuai a a ki omom ahi hi.\nTua hi a, Belpawlgam Ni ah I phawk ding thu in, Kawlmi te in Kawlgambup ah Ukna Thuneihna bukim a ngah na bang un, Mualtungmi te in zong, Zomi te in zong eima pupa neihsa Zogam ah Ukna Bukim ngah kik (self-determination) in, tua dinmun tawh Liangko kikim in akipawlkhawm a etlawm Belpawlgam Gampi (Federal) taktak khat I suah zawh nading ahi hi.\nTua dinmun itun nading in ei lei ei ki uk theihna ngah kik hamtang ding cih upna neih ding kisam hi. Tua ading in lungsim kiginna, kisinna, kipattahna neih ding kisam hi.\nHong tunglai ding Kum 70 pen a beisa Kum 70 hong bang ngei nawn lo ding hi. A sawt nawn lo mailam hun ah, Myanmar Gam ii tuah khak ding thu nam nih om hi.\nPanglong Thuciam hong tangtung ngei nawn lo in, Belpawlgam zong hong kiphelkhap thei mai ding hi. Tua hun ciang in ei lei ei kiukna ding kiginkholhna nei minam te in amau vai amau hong hong diamdiam thei ding a, a kiginkhollo te in ahih leh buainalianpi sung ah sisan naisan luang in hell gam a kihing tun thei ding din mun ahi hi.\nAlang khat ah, Panglong Thuciamna te hong tangtung in Mualmi te ei le ei kikukna bukim ngah kik ciang in a akigingkhin sa, a kithawi khin sa ihih ding kisam hi. Tua hun ciang in khua nung phawk kha leng minamdang te thuvaihawmna nuai ah, a mau hong piak tantan tawh a nungta minam I suak ding hi.\nZomi te minam minvai, tualsung kiukna vai, khua le tui khantohna vai, nopna dahna vai, pilsinna cidamna nuntak khuasakna te khempeuh ah ei tualsung thahatna tawh idin zawh nading mitsuan in hanciam kholh ding, khua phawk kholh ding hi hang. Khua nung phawk cih tangthu pan Mailam thusaupi ngaihsutna tawh a kalsuan minam in ei le ei ikimu in hanciam ding hi hang.\nLeitung minam tuamtuam te mai ah Zomi te in “et lawm mualkuam, nun nuam Zogam thak” suaksak zo in, I biak Pasian a minthang sak “mualtung ah akilam khuapi” I suahsak zawh nading, Zomi mimal khat ciat in ka pianken, ka minam vaipuak hi ci in ihih theihna tek pan in hanciam ciat ni. Siambawi, ZINGSOL\nPrevious: Zo Minam Ni silh leh teendan ~ Khup Khan Thang\nNext: Belpawlgam hihna in hongpiak kamciam\nDongtuak nasep maban kizom toto\nZogam Budget leh MP ~ Pu Zo Tuang\nZogam ah sangsia sinna college sang hon ding hithei nailo\nMinam Koici Kiheii ~ Pu Zokhai\nAntang ip khat tawh mindai ding maw ~ Job Cinpi


url: =AD 1900-1980 Zomi khang tangthu (2/2)Leave a reply\n- 1901 Lushai hills Census masa pen; mihing 82,434 omin Paite pau zang 2,870 om hi.\n- 1904 Dr. E.H. East-te nupa Khalkha tung. Zomite palik tum cilna; Zo palik kiphuan. Sila kiphiat. Zogamah Kawllai sang kiphuan. Thuam Hang leh Pau Suan tui kiphum. Lushai hills L.P. School Exam masak pen. Khristian biakna ngeina siangtho-a kiteeng masa pen Hrangsaipuia leh Saimanliani.\nThis entry was posted in Theihhuai, Timeline, Zogam History, Zomi History on April 8, 2012.AD 1900-1980 Zomi khang tangthu kanna 1/2Leave a reply\nTheih loh a pha mawh i taangthuAD 1900 MALAM KHANGTHU ATOM A KANNAIBC-2000 Hih hun lai-in ih pu ih pate Tibeto-Burman dangte tawh Sen gam, malsak lam Kansu khum, Lanchou khawpi kiang, Tao lui gei tengah teng dingin ki ummawh hi.\nBC-1027-256 Sengamah Jo (Zo) vaihawm lai BC- 221-207 Sengamah Chin vaihawm (Chin Empire) laiBC-4 Kachin leh Zomite piankhiatna ih pu ih pate’ Kung-han Ch’iang’ (Chi-ang hiang khat)te, Sengam Szechean kiimah teng uh hi.\nBC-1 Mekhong leh Yangtze luinak lamah teng uh hi. Pyu te’n kawlgamah Sri Ksetra khuapi saat. Zomi te’n Payayi khua na sat uh hi.\nAD 4 Zomite in Dangka (Taka) na na nei khin dingin ki ummawh hi.\nAD 6 Chindwin zanggam tengah na na teng uh hi.\n- 108 Pagan (Pugam) Popa (Pupa) mual kiimah teng uh a, (Dahpa, Penglam’ te’ hun lai ahi hi.\n- 600 Pyute Kawlmi suak; Kanyante ranyante Fakhine- mi suak; thet mite Chin (Zomi) Suak hi.\n- 750 Zomite Minbu, Thayat, Aunglan (Myede)\n- 1044 Zomite in Kabaw valley tung. Khampat khuat na sat uh (Khampat pen Zomite’ sat hi ding hi: Khampat khua in zang leh kham kipehna, kham kipatna ahih manin khampat a kici hi ding hi. Mualtung gam genna Kham a kici pen Zomite bek in ki nei hi: Hih kuam tengah hun sawtpi ki teng hi.\n- 1084 Anawrahta in Sukte zo-in Kumpi lian masa na suak1200-50 Kyansittha zi Kumpinu Thambula (Zomi) ahi hi.\n- 1254 I pu ih pa te’n Khampat khua-ah mawng (bung) kung khat na suan uh a, tu dongin muh theih dingin Khampat khua nawlah omlai hi.\n- 1250-1300 Narathihapate zi Kumpinu Saw ( Zomi) ahi hi.\n- 1355 Khamtung tung; Ciimnuai khua sat. Eimau’ sunga makaite-Songthu, Songza, Songkip, ahi uh hi.\n- 1364 Leng Tong Hoih Ava mangpa’ zi, Zo minam hiang khat Maring’ mite Manipur gam tung dingin ki ummawh a, Vangteh (Amin masa Khumnuai) kisat ta kha ding hi.\n- 1370 -AD Zomite Chindwin gunpang phaizangah Shante tawh teeng khawmin, Sagaing, Monywa, Dipeyin, Yinmarbin, Mintaingpin, Pale, Gangaw, Pauk, Htilin, Htilin, Ngape-ah teengin, Sibani khua-ah Zo Tualsong 15’ sang tu dong muh theih dingin om lai 1400 Khawhkhen, Kawlpi (Rajagya-Yesayo) tung 1450-700 Hih hunin Zo minam pawlkhatte Tripura gam tung dingin ki-ummawh hi. (Halam, Hrangkhawl, Darlong Kaipeng etc)Lushei Lentang leh Ciau kikal-ah na teng uh1400-1500 Thang Ho leh Lian Do; Cing Khup leh Ngam Bawm; Gal Ngam leh Hangsaite Ciimnuai, Geeltui-ah na teng uh hi.\n- 1500 1250-1900: Eimau beh Hausa, khuasat leh Ukpite makai-in ku-uk Lai kinei lo-in khang thu kiciaptehna om theilo;\n- 1570 Zosuan ‘Anal’ te Manipur tung dingin ki ummawh 1600 Guite Pu Gui Mang in Tedim khua na sat hi;1700 Lushei leh Paite mi te’n Ciau na kan ta uh hi.\n- 1720-1730 Alaungpaya kumpipa in Khamtung galkap la-in Syrian gam na sim hi.1750-850 Thado-Kuki te Manipur gam tung khin uh hi; Biate mite in tua a Chachar mun tung khin dingin ki ummawh hi.\n- 1775 Lai mite Mizo gam tung khin dingin ki ummawh hi1777 Lushei mi te’n zawlbuk sawm nei dingin kipan khin1800 Khamtung mite in Chittagong sim uh:\n- 1813 Zahau leh Khuangli tawh kipawlin Kam Hau in Thahdo gam la-in uk, Taisunte (Falam ) in Lophei sim, Taisunte in Khuasak sim uh. Zahau leh Khuangli kisim, taisunte in Mualnuam sim. Hualngo leh sukte kisim uh hi.\n- 1820 Rev. Adoniram Judson Kawlgam hong tung hi. Amah pen kawlgam Missionary masa pen hi.\n- 1830-850 Hatlang Pu Mang Gin (Mangkua) Tedimah teng. Tedim gam sunga Hausa thahat leh minthang kuate in: Tedim – Mang Gin -HatlangVangteh – Pum Go – GuiteDimpi – El Thuam – NaulakSaizang – Vung Vial – HatzawKalzang – Sung Hang Thangnuai – Mang Sum – ThawmteKhuasak – Mat Tuang – GalphuakThuklai – Suan Thuk – SumniangLimkhai – Neih Tuang 1856 Tedim khuapi kiphut kik, Kam Hau in Mualbem pan Tedim zuan hi. Hausa Pu Kam Hau, Galvan- Pu Mang Gin, Thuzek- Pu Khoi Lam, Meitei galpi na zo uh hi.\n- 1856-1859 Kam Hau leh Za Hau kikopin Manipur na uk uh hi.1857 Sim leh mal kido hun ahi hi.\n- 1862 (Mizoram in)Tedim sim dingin Meitei galkap 1500 ong kuan suk uh, Meitei in lel, Zomi leh Meitei kido a khatveina hi.\n- 1871 Mautam’ kial khatveina hong tung.\n- 1872 Guite Innpipa Go Khaw Thang Meitei te’n man, 1872 in Phaipi thong inn sungah si hi.\n- 1876 Vai Khan Khatveina, (Mangkang galkapte Lushei gamah a khatveina lut uh hi)1884 Guite innpipa Pu Sum Kam leh Meitei Lengmangpa te’n kilemna bawl, Guite mi 2000 khawng in Lamka gam hong tung uh.\n- 1886 Aksi kiat kum ( 3-11-18841887 Mangkang te’n Zogam ( Chin hills) sim kipan1888 Capt. Raikes makaihna tawh mangkang galkapte Kawlpi tung, Vai khan nih veina, Mangkangte lushei gam lut nihveina ciah kik nawnlo uh hi.\n- 1889 Capt. Raikes in Zogamah Mawtaw lamsial ding ngen, Zomite’n phal lo, Oct 17, 1929 sungin Zomite in Mangkangte 12 that, 122 hing mat, thau lawng 4 leh la 4 man khawm uh, Sihzang Kale gam sim uh. Taisun leh Sukte kipawlin Kawlzang sim. Kam Hau leh Sukte kipawlin Kangyi sim. Sihzang in Mangkang lambawlte suam. Zokhua, Khalkha, Sukte kipawlin Kumpi na do sawm uh, Taisun mi 1000 in Sihaung sim. Capt. George White in khamtung mite do nadingin India galkap Battalion khat leh Assam kooli 2000 ngenin na ngah hi.\n- 1890 January 23 ni-in Sir Gorge White, General Faunce, Major Raikes thuamvum ong tung, Zogam do dingin kuan. Feb 4 ni-in Khuasak la, Feb 13 ni-in Saizang la, May 4 ni-in siallum kulhah kikap, Mangkang bu 3 leh galkap 83 si, Surgeon khat in V.C ngahTua ciangin Tedim hong kap leuleu-in Tedim a hawmin la hi. Mangkangte 120 si-in 70 liam. Tedim mi inn 300 Tonzangah tai uh; Inn teng halsak Thangmual pen “Fort white” kici hi. Mizoram sim lam panin “The expediton 1889 lut” Haksatna thuak lo-in Lunglei luak, kulh bawl uh:\n- 1891 Sept. in Tonzangah kikap, kilemna bawl. Upa teng tawh man (Photo) kila uh, Upate’n theilo-in thausa-in lau uh hi. Oct kha sungin Pu Khaw Cin si, A Sanggampa’ tapa Hau Cin Khup in Khua Cin’ za luah, Hau Cin Khup, Thang Khan Pau, Gin Za Thangte Yangon kipai pih, Mang Kang kumpi in Mizoram a uk kipat 25, 9, 1890 ni-in pasal hangsan Khuang Chera leh Ngul Bawka tlawng lui gei-ah mangkang te’n kap lum uh:1892 Thantlang la ding kuanin kido uh Rs. 5000 gaam.\n- 1893 Jan 27, 1929 Zomi nam teng gam khatah koih kik nading ngaihsun’ Chin-Lushei Conference’ Fort William, Culculta-ah kibawl hi.April kha-in Thantlang la zo, Oct ni 9 ni-in Pumva leh Thuklai kikalah Myo-ok na suam uh, kap lum, mi thum bek suak ta, Mangkang te’n ni suah na lam Zogam bup nuaisiah zo.\n- 1894 Zogamah thau khempeuh kikhawm, lawng 7000 pha. Kaptel la, Oct. kha-in ukpi 49 Rangoonah ki paipih. Khuapi teng sikkhau kizom 1894-95 1.11.1894 ni-in Rev. F.W. Savidge le Rev. F.H. Lorrain-te Mizogam tun hi. (Khristian Missionary masa pen). Mizo lai – A, AW, B, kipan. Jan-Feb. sung B.S. Carey in Cin hills leh Manipur gamgi bawl, Cin hills khen thum kisuah- Tedim, Falam, Halkha1895 Mikang kumpi in Falamah Political officer koih. Falam leh Halka-ah Sikkhau-to, Thonginn, Zato inn, leh Sumkepna (Treasury) kibawl. Carey leh Tuck in The Chin hills bu gelh. Zogam pan siah (Leiman) Rs.17,572 kingah. Carey leh Ukpite kilemna bawlin gam khensakin, Kam Hau uk khua -167, Sukte uk – khua 20 leh Sihzang uk khua – 16 suah hi. Manipur Khristian missionary masa pen Rev. W. Pettigrew (Ukhul khua-ah).\n- 1895 Mikang kumpi in Falamah Political officer koih. Falam leh Halka-ah Sikkhau-to, Thonginn, Zato inn, leh Sumkepna (Treasury) kibawl. Carey leh Tuck in The Chin hills bu gelh. Zogam pan siah (Leiman) Rs.17,572 kingah. Carey leh Ukpite kilemna bawlin gam khensakin, Kam Hau’ uk khua -167, Sukte uk – khua 201896 September) Kawlgam’ gamkhen khat (province) in Mikang kumpite’n Zogam hong ciapteh sakin Kawlgam tawh hong gawm. Mizo Laibu neih kipat kum.\n- 21-8-1895 Lusei pau tawh Thukhunthak Luka laibu kinei. Sim leh Mal-a kikhen Lushai hills pen kigawm hi.\n- 1898 Chin Hills Regulation Act kibawl. Hih Thukhun tawh tu huna Chin State, Mizoram, Manipur singtanggam teng uk. Ukpi hong piang:Tedim gamah Pu Hau Cin KhupLumbanggamah Pu Hrul MungFalam gamah Pu Thang Tin LianHaka gamah Pu Kio MangTaichun khua-ah Pu Con BikMatu/Mindat gamah Vumthumaung Chief Commissoner Sir Frederick Frayer Tedim, Falam, Khalkha hawh. Mizo biakinn masa pen kipan. Kawlgam (Chin hills) leh manipur gamgi kikhung hi.\n- 1899 (2-4-1898) Mizoramah Sangin kipan. Mizo pau-in Thuciamthak – Luka leh John kizo. Mangkang ukna deih lo-in Zomi makaite’n Mangkangte langpanna bawl. Mikangte in Zomi makaite bawlsia.Pu Thuam Thawng (thong sungah si)Pu Kai Tuah khantawn thong hinapi Thuam Thawngte pata a sih ciangin kisuakta sak a Kaptel pan Zampi khua 1909 kumin na sat hi. Pu Taang Pau Dal (thong sungah si)Pu Ngul Bul (Mangkang te’n that)1900 Chin hills-ah Christian Biakna tung; Missionaary masa pen Rev. A.E. Carsonte nupa, March 15 ni-in Halkha tung. Pu Pau Cin Hau phuat Laipian Biakna leh Zomite’ Lai neih cilna.Zomite Laisin kipatna, Biakna thak neihna. Pa Pau Cin Hau in Maang mu. Mr. B.S. Carey in ukpi teng tawh kilemna bawlin sialngawng ban. Hau Cin Khup Ukpi-in kikoih. Mizoram, Mimbung khua-ah Guite Innpipa Kam Za Mang a phat mahmah lai tak hi-in, Aizawl DC leh Tedim pan Mikang ulian Dickman ten Mimbungah pha uh hi. Lushai hills leh Chin hills gamgi kikipsak hi.\nThis entry was posted in Theihhuai, Timeline, Zogam History, Zomi History on April 8, 2012.Tonzang khua ah Bengtang apna ki neiLeave a reply\nZogam, Tongzang le Cikha tsp. sungah hun sawtpi lai akipan kumpi phalna tawh kisem sim tawntung ahi Beng ( Poppy) ciinna tawh kisai-in Zomi khempeuh in a kilungmawh ciat thu ahi hi. Hih Beng kicin hun akipan India kumpi langpang Meitei (Kate) gamnuai mite Zogam sungah hong lutin hong inntek tang mahmah bek tham loin,Zomite teenna khua mite le mi tampi in sihna le gentheihna kithuaklawh hi.\nTua bek tham loin, Zomite khangno tampi te in Beng ne/kisun in siatna le sihna hanmual aliam tampi om khin hi hang. Hih thu tawh kisai Kawlgam kumpi in hong awlmawh loh ciangin, leitung kumpi tuamtuamte le UNO ciang dongah zaksakna kinei ciat hi. A diakdiak in Zomi Association of US (ZAUS) hanciamna tawh US kumpi tung le United Nations Office On Drugs and Crime (UNODC) te, India Ambassador (MS) Meera Shankar India Embassy tungah Tonzang gamah beng ciin na khawl sak na dingin laikhakna le thukohna kinei in, US kumpi in hong thupisansak mahmah ta cih kiza hi. Tua banah India kumpi le Kawl kumpithakte zong hih vai ah gamgi dung kepbitna lam tawh kisai panlaksawm mahmah ta cih kiza hi.\nA lungdam huai thuthak khatah Zomite i thungetna Pasian in hong dawngin, Tonzang le Cikha kuam a beng tang bung 80 ( Kilo 115.2) abeisa October 27,2011 ni (7:00Pm)hunin Tonzang khuapi Shew Pyi Hall ah Zogam Chief Minister Pu Hung Ngai le kumpi uliante akipan khuanu khuapate tungah apna le Beng nasep a hoihloh zia tawh kisai thugenkhopna nasiatak kinei cih kiza hi. Hih Beng nasep tangin ganhing khawina lam le lokhawh nasepna lamah Kumpi in nasiatak huhna piak dingin CM Pu Hung Ngai in genkhia hi.\nZogam Tonzang le Cikha Tsp. sungah Beng cinna Acre 1000 sang tawmzaw lo om khin ta a, khangnote a tamzaw in Beng(Zavom) nekna pan sia mahmah uh ci hi. A hi zongin Beng kang (zakang) ciang dinmun bel kibawl zo nai taktak lo cih kiza hi. Zogam , Cikha le Tonzang gam ah beng cinna hong hat mahmah hun pen abeisa 2006 kum akipan Meitei (Kate) gamnuai mite le Kawlgam galkapte kizopna aneih akipan hong khauhpai mahmah pen ahi hi.\nTua ahih manin Zogam pan khamtheih guihtheih a bei mengmengna ding le Zomite innkuan sungah hong tun main Topa tha tawh do mengmeng ding hi hang. Zomite Topan hong makaih ta peuh hen.\nSource : CW, through TS\nThis entry was posted in Khua thu, Meitei, Tonzaang, Zogam History on April 4, 2012.Vankulh si (Haka ah khuapi a tuahpa)Leave a reply\nU VAN KULH SITA:\n11.3.2012 Nipi ni zing 11:50 hunin\nCol. Van Kulh (Zeya Kyaw Tin Medal ngah, Mahsahlah\ngambup Council member, Social Work/ Welfare Mangpi Lui),\nPianna: Thantlang gam Tuikhuangtum khua\nKum 90 in atenna Yangon ah leitung nusia ta hi. Kawlzi\nneiin Budhist biakna zui hi. Kawlpi/ Falam Zozum pen Haka\nah atuahpa, Hakate Pamuan ahi hi.\nThis entry was posted in Zogam History on April 2, 2012.Tedim khua in District ngah nang nasep naLeave a reply\nLaikhah ni: 26 March 2012\nKong zahtak mahmah Zomi u leh nau akuamahpeuh ih lung gulh mahmah leh\nih deih mahmah ahi Tedim khazai ( Tedim District ) i ngah theih\nnadingin nung kal sungin Tedim ah paito in khuanu khuapa te tawh kimuh\nkhopna kinei a Tedim in DC ih ngahtheih nading a kisam Tonzang leh\nCikha lamah zin to in Tedim ah khuanu khuapa te vaihawm siamna tawh\nlai kisam teng et kikna akineih khit ciangin Fraiday nin yangon zin\nsukin tuin President kiangah ki puak khin ta hi.Ciha leh kuan Dr.\nThuam Khan Suan Kalay DC superintendent Detal in sum ong sik ahih\nmanbin ki lungdam mahmah hi.\nThu ngetna ah phawk ciat ni ei maw.\nNomau tawh nasemkhawm\nNalawmit uh H.Vum Za Nang kawlpi\nThis entry was posted in Khua thu, Tedim, Zogam History on March 29, 2012.Cope topa Zogam tun kum za cin, USA ah pawpi ki lim bawl (2/2)Leave a reply\nUS gam sung a om Zomi buppi tang’in Zomi Innkuan USA kipawlna vaihawmna leh Zomi Innkuan Oklahoma kipawlna innteekna tawh, “Cope Centennial Jubilee” pawipi (CCJ) pen, October 9, 2010 (Saturday) ni, nitak nai 7:00PM pan 11:00PM hun sungin, Oklahoma gamkee Tulsa khuapi sung a om, Hotel minthang pen khat ahi Marriott Hotel sung ah picing tak leh limci takin kibawl zo hi.\n2010 kum in Zomi-te tung ah Pasian thu hong puak a, gamtat luhek dan leh zia leh tong hoihte (Civilization) hong pantah in, Zolai ahong bawlsak Sangmang Cope topa pen Zogam a hong tun’ zawh kum (100) a cing hita a, ama kipiakkhiatna leh a sepna a bawlnate hangin Zomi-te hi bang dinmun kitung ahih manin, ama tung leh Anungta Pasian tung ah lungdam thu ko a, pahtawina a pia dingin hih pawipi a kibawl ahi hi.\nHih CCJ pawipi asiim Zomi numei naupang vekpi mimal (1,200) kipha a, US gam sung a om Zomi buppi sung pan seh li suah seh khat val in pawi asiim ahi hi. US gam a Zomi-te khuapi Tulsa a kibawl ahih mahbang in innteekte simloh, khual pan Zomi zin leh leeng mimal vekpi (300) kiim in pawi hong siim thei hi.\nHih CCJ pawipi ah Sangmang Cope topa pawlpi ahi, Germantown Second Baptist Church pawlpikem Pastor, Rev. Ernest R. Flores leh Tedim khuapi sung a om Cope Memorial Baptist Church pawlpikem Senior Pastor, Rev. Khup Khen Pau in Zinmangpi (Chief Guests) panmun hong la uhhi. Zahtak Zinthupite ahi Sangmang Cope topa’ tupa Robert Cope (Orlando, FL) leh a tunu Christine Cope Dudley (San Francisco, CA) in pawi hong muak thei uhhi. Tuamah bangin, zahtak Zinthupite sung pan Sangmang Nelson topa’ tanute ahi, Lois Nelson Myer leh a pasal, Karen Nelson Cox leh a pasalte inzong pawi hong muak uhhi.\nHih CCJ pawipi asiim dingin US gam sung a om Zomi Innkuan kipawlna tuamtuam pan Makaite, Tangmite leh Palaite mimal vekpi (30) val hong kuan thei hi. Tuamah bangin US gam sung a om Zomi Pasian nasem Sia Siama mimal vekpi (40) val in pawi hong muak uhhi.\nCCJ pawipi a kipatna dingin pawi sapna lasakna leh, innteek khangnote in US gam dialkhai leh Zomi Innkuan dialkhai lapna kibawl masa hi. Innteek sung panin Far East Mission Church pawlpikem Pastor, Rev. Cin Khaw Kham in hun-ukpi (Master of Ceremony) sem a, Zomi Innkuan USA kipawlna President, Dr. Chin Do Kham in thukong honna thugenna (Presidential Speech) hun zang hi. Zinmangpite gel in Jubilee Zampi (50) veituak, avekpi in (100) vei, hong tum uhhi. Dr. C. Thang Za Tuan in “Cope leh Zolai” thu, Zomi Innkuan USA kipawlna Vice President, Rev. Thawngcin Khan Taithul in “Cope tangthu leh a nasepna” thute hong sut uhhi.\nChristine Cope Dudley leh Robert Cope inzong CCJ pawipi bawlna tawh kisai a lungdamna uh leh mipi muakna thugenna hong nei uhhi. Tuamah bangin Lois Nelson Myer leh Karen Nelson Cox in khitui luang kawmsa in a lungkimna uh leh mipi thapiakna thugenna hong nei uhhi. Zinmangpite ahi Rev. Ernest R. Flores leh Rev. Khup Khen Pau in Lai Siangtho siksan in thapiakna thugenna hong nei uhhi.\nPawi hunpi sung ah Zomi Innkuan Oklahoma kipawlna min tawh Tulsa khuapi sung a khuanu khuapa, nungak tangvalte in Jubilee Lapi “Lamhilh Aksi” hong sa ziahziah uhhi. Pawisiim khempeuh inzong mipi la dawng (4); “Tuun sung khat piang Zomi namte”, “Pasian a min thang hen”, “Nang na lian hi”, “Hong leeng in gee” cihte kisakhawm ziahziah hi.\nOregon gamkee, Portland khuapi pan Rev. Zam King Mang in hun leh vai khempeuh apna thungetna hun hong zang hi. California gamkee, Alhambra khuapi pan Rev.Dr. Chin Khua Khai in Sangmang Cope topa hong kipuak manin lungdam kohna thungetna hun zang a, Kawl gam panin ahong zinzel Rev.Dr. Dam Suan Mung in Zomi buppi a’ding thungetna hun hong la hi. Louisiana gamke, Bossier khuapi pan Rev. Kham Za Nang in sumpi apna thungetna hun zang a, Ohio gamkee, Columbus khuapi pan Rev.Dr. Tung Za Pau in hun leh vai khempeuh zawhna lungdam kohna thungetna hun zang hi.\nInnteek Zomi Innkuan Oklahoma kipawlna tang’in, Rev. Ngo Suan Thang makai in khuanu khuapa, nungak tangvalte in Zongeina lapi dawng (3) sa in Zongeina laam hong lak uh a, Dr. C. Thang Za Tuan hong tawn keukeu hi. Rev.Dr. Dam Suan Mung inzong Jubilee Zampi hong tum valval a, lasate siam, a laamte kilawm, khuang leh zam kitum pen ngaih mahmah hi.\nZomi Innkuan USA kipawlna min tawh Zinmangte lungdam kohna pahtawina (Gifts) piakna pen kipawlna Assistant General Secretary, Pa Vung Lian Mang in hong makaih a, pawipi tawh kisai thu pulakna, zin leh leengte muakna, lungdam kohna thugenna hun pen kipawlna General Secretary, Pa Go Sawm Khup in hong zang hi.\nUS gam sung ah CCJ pawipi bawl dingin Zomi Innkuan USA (ZIUSA) kipawlna Board of Directors pawlin vekpi thukimna tawh a khensat hi a, a vaihawm dingin Executive Committee thu apiak ahi hi. Pawipi limtak in a kibawl theihna dingin ZIUSA kipawlna Executive Committee in Cope Centennial Jubilee Celebration Committee khat, tual sung a ZIUSA makaite leh innteek pawlpilian teng sung pan siate leh makaite cialin kivaihawm hi.\nHih CCJ pawipi tawh a kituak in, pawipi ni sun in, US gam sung a om Zomi Innkuan kipawlna tuamtuam pan Makaite, Palaite, Tangmite leh US gam sung a om Zomi-te makaih pawlpite pan Siate leh makaite, zinmangte khempeuh tukhawm in, sun-ankuang umkhopna hunnuam khat kibawl thei hi. Tua hun sung ah zinmangte tawh holimna nuamtak in kibawl hi.\n(Theih ding : Pawipi tawh kisai lungdam kohna, zin leh lengte min khumna, zindote min khumna, vaihawmna khempeuh a kicingin, atuam in (YouTube tawhzong) kipulak ding hi. Hih Thupulakna tawh US gam sung a kibawl CCJ pawi hun-geelna hong kikhakkhawm hi.)\nThis entry was posted in Biakna, Zogam History, Zomi History on March 12, 2012.Zogam ah Cope Centennial Jubilee muhna (1)Leave a reply\nRev Dr John Herbert Cope & Wife\nSlideshow of Cope Centennial Jubilee\nPiang thei bang hi leh, Zomi khangnote kipawlkhop nading ZYA khua khempeuhah branch omin, Hqrs. mun khatah Tedim/Kawlpi hiamah om-in, sub hqrs. mun thum mun li bangah om leh, tua tungtawnin siattuak, pahpih kisam, pahtawina piak dinga kilawmte pahtawina-ah tuate in ma hong la ding uh a, Zomi bup nasep khopna hong suak ding hi.\nThis entry was posted in Biakna, Zogam History on March 12, 2012.Zomi bup dah ngei ni (v)Leave a reply\nTEDIM TAVRF- HONG SUM SAZIAN\nNo. Gam min Sum ngahzah Hongkhakte Remark\n1. Japan Zomi Ks. 150,000/- Pu Nang Lian Thang Mualsuang\nKs. 4,347,450/- Rev. Paul Khaipu Hawmkhin\n(a) Ks. 856,350/- Tg. Pil Mung\n(b) Ks. 455,800/- Pu Thang Lian\n(c) Ks. 578,780/- ZAUSA & CBCF\n(d) Ks. 700,000/- Washington, DC EBC\n(e) Ks. 201,300/- Guymon, OK Zomi\n(f) Ks. 300,000/- Florida\n(g) Ks. 615,600/- Indiana MCC, Neng\n(a) Ks. 485,350/- Pu Thang Lian\n(b) Ks. 611,500/- Thang Suan Mang\n(a) Ks. 230,000/- Ko Thangta\n(b) Ks. 991,560/-\n(a) Ks. 850,000/- Zomi/Chin kigawm\n(a) Ks. 213,000/- ZCF/ Nang Lam Cin\n8. ZBC Mizoram\n(a) Ks. 21,200/- Rev. Suan Khan Thang\n(a) Ks. 150,000/- ZCF\n(b) Ks. 680,000/- CCJ Malaysia (Sia\n(c) Ks. 500,000/- ACR(Malaysia)\n10. Sweden Ks. 837500/-\nRemark:- ko hawm khak teng ahi hi. Tuni dong mah a munmun, a ciangciang\npanin kipia pia lai hi ci-in zakna ka nei uh hi. Hih a tung a tawh kisai-in, 26.11.2010 ni-in Motor tuahsiatna hong om\nciangin, Tedim a dingin nang Co-ordinator ding hong kici ziau mawk aa, tuni\ndong a kisem toto hong suak in, Tedim ah Committee ka koih pah uh hi.\nChairman :- Rev. Dr. Khai Khan Suan\nVice Chairman :- Pa Kam Khaw Tual\nSecretary& Co-ordinator :- Nung Sian Tuang\nJoint secretary :- Tg. Langh Ngaih Lian\nAccountant :- Rev. Kai Cin Mang\nAudit(1) :- Siapi Gin Khen Thang\nAudit(2) :- Rev. Suan Khen Mung\nMember :- Tg. Mang Suan Tuang\nMember :- Tg. Thang Pian Pau\nMember :- Tg. Thawng Sian Sawn Mang\nMember :- Lia Man Lam Vung\nSum zeek zia tawh kisai-in Committee-te hoihsak bangin na pia un hong cih\nmah bangin kivai hawm pah aa, a nuai a bangin piakna kinei hi. Hih sum\nhawmna ah, Siangsawn a te in Tuahsiatna cih kammal deihlo ahih manin\nkipia nawnlo in a dangte in hamphat lawh uh hi.\nHawm (1) na:- Hawm ni 30.12.2010\n(1) Mi 14x 100,000/- = 1,400,000/-\n(2) Mi 13 x 90,000/- = 1,170,000/-\n(3) Mi 31 x 50,000/- = 1,550,000/-\nHawm (2) na :- Hawm ni 11.1.2011\n(1) Mi 12 x 85,000/- = 1,020,000/-\n(2) Mi 46 x 10,000/- = 460,000/-\nHawm (3) na :- Hawm ni 16.11.2011\n(1) Mi 3 x 70,000/- = 210,000/-\nHawm (4) na :- Hawm ni 31.1.2011\n(1) Mi 58 x 50,000/- = 2,900,000/-\nRemark :- CCJ pawipi huhau ahih manin cihna tawh CCJ puan, ball pen,\ntawhbom, cinate leh misite a ding kilei sak hi.\n1) Mi 60 x 4000/- = 240,000/-\nRemark :- Zato lum lai a nasia deuh mi(3) te a ciahna ding sum leh paai omlo\nahih manin a khuatun dong motor kivaihawmsak hi. Mualkawi :- 100,000/-\nTuitum :- 60,000/-\nKawlpi :- 100,000/-\nTAVRF-te Tonzang paina :- 70,000/-\nSum beizah veipi:- Ks. 9,280,000/- hi-in Zomite paunak ah “Simbeng thahtna ah\nzong Sitaak” a cih mah bangin vial (4) bang pai na ah a cianlaite\nStationary(Internet zatna-laipi leina) leh morot accident tuakte innkuanpihte\nniangtui nekna in kizang hi.\nHih nasepna tawh kisai ZAUS-te vaihawm siamnatawh Ks. 100,000/- a sem a\nbawlte zattawm ding hong piakna uh panin nasepna mazang mahmah hi.\nHih nasepna tawh kisai-in dotnop telloh a omleh a hun zui-in kidong kigen\nTedim TAVRF Committee tangin,\nCc:- TAVRF-Tedim Committee teng\nThis entry was posted in Biakna, Khua thu, Tedim, Tonzaang, Zogam History on March 10, 2012.Zomi bup dah ngei ni (iv)Leave a reply\nTEDIM TUAHSIATE HUHNA (TAVRF) SUM SAZIAN TANGKONA\nZomi khempeuh in i theihsa ciat om mah bangin abeisa Cope Centennial Jubilee(CCJ) pawipi sung November 26,2010 ni a Tedim leh Tonzang kikal ah Bus tuahsiatna hangin hong nusia i sanggam mi 17 leh aliam abai mi 44 te liamna le baina nasiatak tuak uh hi. Tua thu pen leitungbup Zomi/ Chin/ Kawlmite’ sung bek tham loin, leitung thukizakna BBC,VOA,DVB akipan namdang tuamtuam in hong theihpih uh hi. Tua zahkhop mahin minam dangte nangawn in hong lainatpih ciat uh ahih manin, siatvehna leh huhna piakkhiat dingin hong kipankhia ziahziah uh hi.\nHih bang tuahsiatna lianpi hong pian ciangin gam sung gam pua a om Zomibup kilinglawng in cihna ding akitheihloh laitak World Zomi Congress (WZC) in Dahpihna leh Khasiatna laipi khat hong khahkhia uh hi. Tua bek tham loin, asi aliamte panpihna dingin Tedim Tuahsiate panpihna Sum bulzong Pawl ( Tedim Accident Victims Relief Fund -TAVRF International Committee) cih min vawhin December 1,2010 ni-in leitungbup Zomite sungah tangko khia in huhna kizonsak hi.\nTAVRF min tawh tangkona leh nasepna- ah tangzaaitak septheihna dingin a gamgam ah kizoppih ding Palai (Agent) kikoih kawikawi in, tuate tawh thukiza in na kisem khawm thei ahih manin, a gamgam ahTAVRF Palai hong seppih khempeuh tungah WZC-TAVRF International Committee pan lungdamna kinei hi. Tua bang mahin Tedim khuapi pan naseppih dingin muanna lianpi mah tawh Tedim-TAVRFCommittee (Branch) kiphuan khia-in, Tedim TAVRF Committee tawh na kisem khawm thei hi. Tua banah sumbul zonna a tangzai zawkna ding leh Zomi bup muhtheih ding ngimna tawh TAVRFwebsite: tavrfund.blogspot.com kician khat manlangtak kibawlkhia hi.\nHih TAVRF nasepna pen Pasian in hong thukimpih in, minam itna tawh a munmun pan huhna kingah masasa Tedim-TVRF Committee phualpi-Tedim ah kipuak ziahziah in, Tedim-TAVRF Committee in i muanna om bangin kiciantak hong hawmkhiatsak ziahziah uh ahih manin, WZC-TAVRF International Committee min tawh lungdamna lianpi i pulak hi.\nTua banah TAVRF tawh kisai Thukin (Emergency) ahihna tawh kizui-in, sum kaihkhopna zong hun ciangtan (Limit) kinei a, December 25,2010 ni-in TAVRF mahialna thu Zolai leh Mikang (English) tawh kitangko khia khin hi. Tua ni akipan TAVRF sumdonna tawh kisai WZC-TAVRF International Committee min tawh kidong nawn loin mahialna kinei ahi hi. A hi zongin mun pawlkhat pan a kidong/ kaikhawmsa pawlkhatte Tedim-TAVRF Committee kiang atun dong kingak/ kitheihpih lai bek ahi hi.\nTua hi a, TAVRF sumbulzonna khanih dektak sungah lainatna tawh i piakkhiat sumte Tedim-TAVRFCommittee leh WZC-TAVRF International Committee thukizaktuahna tungtawn in sumngahna sazian a nuai abangin kong tangko khia thei ta uh hi. Sum hawmna/ zeekna tawh kisai Tedim- TAVRFCommittee pan asawt loin hong tangko khia kik ding uh hi. WZC- TAVRF tungtawn a kipia/ kikhakte bek hong kitangko khia ahih manin, sazian kipelhna om khak leh suakta takin nong zaksak kikpah dingun kong thum khol uh hi.\nI SANGGAMTE LAINATNA TAWH (TAVRF) TUNGTAWN A I PIAKKHIAT SUMTE.\n1. Cope Centennial Jubilee Committee of Malaysia, ………………………… – Ks. 680,000/-\n2. Alliance Chin Refugees (ACR), Malaysia -(By. Siama Dorcas Liansen) – Ks. 500,000/-\n3. Zomi Christian Fellowship, Malaysia, ……………………………………………. – Ks. 150,000/-\n4. Japan Zomi Kipawlna , (TAVRF mualsuang ), ………………………………… – Ks. 150,000/-\n5. Singapore Zomi/ Chin Community,(By- Pa Pau Khan Thawn) ………… – Ks. 850,000/-\n6. Calgary & Alberta of Canada Zomi/Chin( By- Tg. Thang Suan Mang ) – Ks. 613,200/-\n7. Winnipeg,MB. of Canada Zomi/Chin( Pa Pau Go Mang ) ………………. – Ks. 485,350/-\n8. Zomi Innkuan Norway (ZIN), ………………………………………………………… – Ks. 991,560/-\n9. Svolvær Chin Christian Fellowship, ( By. Thangta),…………………………. – Ks. 237,000/-\n10. Sweden Chin Community, …………………………………………………………….. – Ks. 837,500/-\n11. Perth Siyin Baptist Church of Australia,(By. Kam Za Pau) …………….. – Ks. 516,000/-\n12. Australia Zomi/ Chin Communities,( By- Rev. Paul Khaipu), …………. – Ks. 4,347,450/-\n13. Washington DC-EBC, USA ( By- Pa Daltawng), …………………………….. – Ks. 703,480/-\n14. ZAUS & CBCF, Portland,USA ( By- Rev. Zam King Mang)……………. – Ks. 578,780/-\n15. Zomi Communities of Chicago, USA ( By- Tg. Pilmung) ………………… – Ks. 856,350/-\n16. Laizom Zomi Christian Fellowship, Atlanta-USA, …………………………… – US$ 383\n17. Florida Zomis USA, ………………………………………………………………………… – Ks. 300,000/-\n18. Guymon Zomi, OK-USA , ………………………………………………………………. – Ks. 201,300/-\n19. Indiannapolis Zomite ( By- Tg. Zo Suan Mung), ……………………………… – US$ 525\n20. ZBC Mizoram, ( By-Rev. Suan Khan Thang-Champhai), ………………….. – Ks. 21,200/-\n21. Charlot Zomite, USA, (By- Pa Thanglian) ………………………………………… -Ks. 458,000/-\n22. Melbourn Zomite, Australia, (By- Pa Nang Lam Cin ) , ……………………. -Ks. 213,000/-\n23. San Antonio Zomite, Taxas-USA , ( A khak laitak uh ?) …………………….. -Ks.( )?\nNote: Sum Sazian tawh kisai mimal min tawh hong kisuaksak kha loin, kipawlna min/sumdong makaite/ sum khak sawnte’ etc.. min tawh hong kisuaksak bek hi. Kipawlna minte pen hong kipiakna zui-in hong kisuaksak kik ahih manin adiklo om khak leh hehpihna tawh nong zaksak kikna dingun i kithum hi. Tua banah TAVRF tungtawn akikhak gige sazian mangngilh om khak leh ahun zui-in, kong tangkokhia thei ding uh hi. TAVRF sazian a kitangko ni akipan TAVRF International Committee min tawh panlakna leh mawhpuakna kinei nawn lo ding hi cih thu kong pulakkhia uh hi. Tua mah banginTAVRF website blog zong a sawt lo mahin, kiphelkhia ta ding hi.\nZomite’ tangthu sungah CCJ tangthu akigensim in i sanggamte’ tuahsiatna thu zong akihelkha den ding i lamen hi. Tua ahih manin lainatna leh (Tawmngaihna) lianpi tawh i mapankhopna in a mangngei lo ding minam itna mualsuang hi tawntung ding hi. Minam leh Pasian ading NA HOIH SEP cimtak loin, mapangkhawm zo den dingin World Zomi Congress pan kong zawn phapha uh hi. Na piakkhiatnate hangin Zomite’ Pasian in nopna, daihna leh gualzawhna thupha namkim hong pia ciat hen!\nWZC-TAVRF International Committee tangin,\nInternational Co-ordinator of TAVRF\nInformation Minister of WZC\nThis entry was posted in Biakna, Khua thu, Kipawlna, Tedim, Tonzaang, WZC, Zogam History on March 10, 2012.Zomi bup dah ngei ni (iii)Leave a reply\nLZI Pan Zogam Accident (Tedim -Tonzang) Panpihna Kyats 8,740,000 ZYA In Hawmkhia\nLeitungbup Zomi Innkuan Kipawlna (LZI) min tawh November 26, 2010 ni, Tedim leh Tonzang khua kikaal mawtaw tuahsiatna pan nuntakna a beilawh sanggamte gaalna leh aliam abai sanggamte vehna sum leh paai (Panpihna) Kyats 8,740,000, Jan. 24~29, 2011 hun sung tengin LZI Kipawlna tang’in a tanu Zomi Youth Association (ZYA) kipawlna in anuai a khuate ah a mun a mual vapha in vapuak thei uhhi.\n(2) Siang Sawn\n(8) Laibun (Aakluai)\nTonzang khuapi ah Tonzang, Tuitum leh Phuntong khua pan a tuahsia sanggamte samin Panpihna sum piakhia thei uhhi. Tuikhiang khua ah Khuabem khua pan a tuahsia sanggampa samin Panpihna sum piakhia thei uh a, Tedim khuapi ah Tualmu leh Lamthang khua pan a tuahsia sanggamte samin Panpihna sum piakhia thei uhhi. Kawlpi khuapi ah zato a lumlai sanggamte leh mawtaw hawlpa vehna, mawtaw neite siatvatna sumte piakhia thei uhhi.\nZYA Makaite tawh LZI-EC member Dr. Cing Pum Neam in Tedim pan Tonzang ciang leh Lasiam Thawn Kham in Tongzang pan Tuimang ciang ki thuahpih thei uhhi. ZYA pan in Pa Ngul Do Tuang (ZYA President), Pa Khan Za Nang ( ZYA Vice President I), Pa Vial Khan Do ( ZYA Vice President II), Pa Kham Sian Pau (ZYA General Secretary), Pa Kham Do Dal ( ZYA Asst. Secretary), Pa Kham Suan Mung ( ZYA Treasurer), Pa Vungh Za Khup (ZYA Asst. Treasurer), Pa En Khan Go(ZYA Member) teng mapang khawm thei uh hi.\nPanpihna sum apuak kipawlnate:\n1. Zomi Innkuan Oklahoma\n2. Zomi Innkuan Germany\n3. Myanmar Baptist Church, San Antonio, TX\n4. Zomi Innkuan New York State\n5. Zomi Innkuan Denmark\n6. Chin Christian Fellowship, Dumas, TX\n7. North Texas Zomi Innkuan\n9. Zomi Innkuan Missouri\n10. Zomi Innkuan Korea\n11. Central Florida Zomi Innkuan\n12. Zomi Innkuan Lincoln, NE\n13. Zomi Innkuan Columbus\n14. Zomi Innkuan Fort Worth\n15. Zomi Innkuan Houston\n16. Chicago Zomi Innkuan\n17. Zomi Community Church, FZI, FL\n18. Zomi Innkuan Iowa\n19. Myanmar Christian Church, Tulsa, OK\n20. Zomi Innkuan Texas\n21. Burmese Christian Fellowship, Austin, TX\n22. Atlanta Zomi Innkuan\n23. Zomi Innkuan Arizona\n24. Jacksonville Zomi Innkuan\n25. Kansas City Zomi Christian Fellowship\n26. Zomi Innkuan Dallas\n27. Zomi Innkuan El Paso\n28. Zomi Innkuan New York City\n29. Grand Rapids Zomi Innkuan\n30. Myanmar Mission Church, FZI, FL\n31. Zomi Christian Fellowship, Austin, TX\n32. Zomi Innkuan Malaysia\n33. Zomi Christian Fellowship, Chicago, IL\n34. Zomi Innkuan Utah\n35. Zomi Innkuan Beaumont\n36. Zomi Innkuan Battle Creek\nLeitungbup Zomi Innkuan Kipawlna CCJ Pawipi hun sung, Nov. 26, 2010 ni Tedim leh Tonzang khua kikaal a mawtaw tuahsiatna Panpihna, Vehna leh Sigaalna Sum Hawmna\nNuntakna abei lawh sanggamte\nSIMNA, MIN, KHUA MIN leh HAWMNA\n( 1 ) Lian Muan Thang, Anlangh, Ks. 225,000\n( 2 ) Nang Khan Cin, Gamlai, Ks. 225,000\n( 3 ) Kam Sian Khual, Siangsawn, Ks. 225,000\n( 4 ) Nang Ngaih Niam, Siangsawn, Ks. 225,000\n( 5 ) Huai Mang, Thantlang, Ks. 225,000\n( 6 ) Dim Sian Cing, Tonzang, Ks. 225,000\n( 7 ) Kham Hau Niang, Tonzang, Ks. 225,000\n( 8 ) Lal Suan Thang, Tonzang, Ks. 225,000\n( 9 ) Lian Za Pum, Tonzang, Ks. 225,000\n( 10 ) Man Hoih Cing, Tonzang, Ks. 225,000\n( 11 ) Niang Hau Vung, Tonzang, Ks. 225,000\n( 12 ) Vung Suan Thang, Tonzang, Ks. 225,000\n( 13 ) Lian Khan Sum, Tuimang, Ks. 225,000\n( 14 ) Ciin Ngiaih Lun, Tuitum, Ks. 225,000\n( 15 ) Cing It Lian, Tuitum, Ks. 225,000\n( 16 ) Cing Ngaih Man, Tuitum, Ks. 225,000\nLiamna nasai in a damsiang nailo sanggamte\n( 1 ) Cing Ngiah Nuam, Anlangh, Ks. 200,000\n( 2 ) Niang San Nuam, Tonzang, Ks. 200,000\n( 3 ) Gin Khua Thawn, Tonzang, Ks. 200,000\n( 4 ) Niang San Vung, Kalaymyo, Ks. 200,000\n( 5 ) Vung Lian Suan, Mualkawi, Ks. 200,000\n( 6 ) Don Sawm Lun, Tonzang, Ks. 200,000\n( 7 ) Niang Lam Dim, Tonzang, Ks. 200,000\n( 8 ) Niang Lam Nuam Cing, Tonzang, Ks. 200,000\n( 9 ) No Ngaih Nuam, Tonzang, Ks. 200,000\n( 10 ) Dim Deih Cing, Tuitum, Ks. 200,000\nLiamna nasai in a damkhin sanggamte\n( 1 ) Cing Suan Muan, Anlangh, Ks. 140,000\n( 2 ) Dal Khan Tuang, Anlangh, Ks. 140,000\n( 3 ) Lun Lam Nuam, Anlangh, Ks. 140,000\n( 4 ) Nial Khan No, Phuntong, Ks. 140,000\n( 5 ) Cing Ngaih Muang, Tonzang, Ks. 140,000\n( 6 ) Huai Khan Deih San, Tonzang, Ks. 140,000\n( 7 ) Vung Suan Dim, Tonzang, Ks. 140,000\nLiamna a phadawm, a damkhin sanggamte\n( 1 ) Ciang Lam Man, Anlangh, Ks. 80,000\n( 2 ) Cing Suan Dim, Anlangh, Ks. 80,000\n( 3 ) Nu Man Dim, Anlangh, Ks. 80,000\n( 4 ) Pau Muan Mang, Anlangh, Ks. 80,000\n( 5 ) Zo Sian Muang, Anlangh, Ks. 80,000\n( 6 ) Kai Sian Sang, Dimlo, Ks. 80,000\n( 7 ) Ning Lam Dim, Gamlai, Ks. 80,000\n( 8 ) Dong Khan Go, Khuabem, Ks. 80,000\n( 9 ) Ngin Kap Thang, Laibung, Ks. 80,000\n( 10 ) Man San Dim, Lamthang, Ks. 80,000\n( 11 ) Thang Lian Cing, Phuntong, Ks. 80,000\n( 12 ) Kai Mung, Phuntong, Ks. 80,000\n( 13 ) Lian Suan Khup Thang, Sialthawzang, Ks. 80,000\n( 14 ) Cing Sian Muang, Tonzang, Ks. 80,000\n( 15 ) Hau Lawh Nuam, Tonzang, Ks. 80,000\n( 16 ) Kham Sian Tuang, Tonzang, Ks. 80,000\n( 17 ) Niang Deih No, Tonzang, Ks. 80,000\n( 18 ) Nel (Niang) Ngaih Lian, Tonzang, Ks. 80,000\n( 19 ) Pau Sian Siam, Tonzang, Ks. 80,000\n( 20 ) Pum Khan Muan, Tonzang, Ks. 80,000\n( 21 ) That Mang, Tonzang, Ks. 80,000\n( 22 ) Vung Deih Lian, Tonzang, Ks. 80,000\n( 23 ) Vung Suan Niang, Tonzang, Ks. 80,000\n( 24 ) Tom Zing, Tualmu, Ks. 80,000\n( 25 ) Langh Sian Piang, Zozang, Ks. 80,000\n( 26 ) Ciin Man Vung, Ks. 80,000\n( 27 ) Khen Suan Lian, Ks. 80,000\nHawmkhiat Vekpi – Ks. 8,740,000\nMimal sum piakzah, Kipawlna mintawh sum piakzah, sum hawmna tawh kisai photo tuamtuam a kicingzaw in anuai-a link-te ah kien thei hi.\nZYA pan Report Piakna\nTheihsakna: LZI Thuvaanpi genna zui-in, LZI Kipawlna min tawh ZYA kipawlna tung ah a kikhak sumtang vekpi pen Ks.9,379,800 hi a, Suanghoih National Organization USA kipawlna in zong panpihna sum Ks.627,125 puak uh ahih manin, a kihawmkhawm ding Panpihna sumtang phazah pen Ks.10,006,925 ahi hi. Tua sung panin Ks.64,800 kihawmkhia nailo a, US gam ah ahong nungtun $1,760 pen a kikhak ciangin, sum omlai khempeuh kihawm khialai ding hi. Geelna bangin LZI Kipawlna min tawh Panpihna sum Ks.9,315,000 a kizeekkhin ahi hi. Leitungbup Zomi Innkuan Kipawlna (LZI) min tawh November 26, 2010 ni, Tedim leh Tonzang khua kikaal mawtaw tuahsiatna panpihna a kingah vekpi sum leh sum zeekna sazian khempeuh a sawtlo in LZI Neihsakem-te in hong zasakkik ding uh cih thu zong Thuvaanpi tung pan kiza beh hi.\nLeitungbup Zomi Innkuan Kipawlna (LZI)\n( Zomi Communities Organization)\nPa Do Khan Khup, Secretary\nPa Anthony Gin Khan Lian, Historical Publications and Records; Europe Manager\nPa Gin Khaw Mang, Research and Development Operations; Front-end administrator\nPa Disciple Kap Sian, Back-end administrator; Asia Manager\nPa Vung Lian Mang, Public Relations; Multimedia\nPa Tual Khan Suan, Editing; North America Manager\nDr. Chin Do Kham, Ex-Officio (President, LZI)\nPa Go Sawm Khup, Ex-Officio (General Secretary, LZI)\nThis entry was posted in Biakna, Khua thu, Kipawlna, Tedim, Tonzaang, Zogam History, Zomi Innkuan on March 10, 2012.


url: =India ah Ferris Wheel tutna kilawnkhia in numeino khat aphual ah sipah, mi 6 liam :: ZOMI DAILY\nposted on 31 May 2018 at 5:32 pm Lomkholna: India, News, Sawltak, World\nIndia, Andhra Pradesh State sung aom gualnop nading kimawlna tuamtuam akikoihna Amusement Park khatah Ferris Wheel khat tuahsia in numeikhat aphual ah sipah cih NST pan kiza hi.\nHih tuahsiatna pen nung Sunday zanlam in thupiang ahihi. Tuabangin atuahsiat laitak Video Clip zong kizaihkha a, mulkimhuai mahmah hi.\nVideo sungah Ferris Wheel tungah mi tampi tuangngeingai in Full Speed tawh hattak in kipei ziahziah hi. Atung ah atuangkha te’n nuamsakawm, laukawmkawm in aki otziahziah laitak tutna Carriage khatpen kitat in, kilawn khiamawk hi.\nTua tutnading akibawl Carriage bawmsung ah mi 7 atuang uh hi a, asanna pi 50 khawngpan in kitatkhia in kilawnkhia in, anuai leilak aki densukna ahihi.\nTua Carriage sungah atuangkha kum 10 aphakhin numeino khatpen aphual ah sipah hi. Adang atuanpih mi 6 te lakahzong naupang 3 akihel hisawnsawn a, avek un liamgawptek uhhi. Aliam khempeuh avek un Anantapur General Hospital ah kipuak uh cih kiza hi.\nVideo: In a freak accident that was caught on camera in Andhra Pradesh, a minor girl was killed while attending a village fare. One of the cabins of a ferris wheel ride came crashing down killing the girl and injuring 6 others in Anantapur district in Andhra Pradesh. The giant ferris wheel was operating at quite a speed when the carriage opens up and gave away that is when the family of four fell down. The minor girl later succumbed to her injuries.\nHih Fun Fair pen Local College khat ii ahuang sungah akibawl hi a, Weekend sungtawn kituak in mi atam mahmah laitak ahihi.\nAgeinai panin amukha Eyewitness te genkhiatna ah hih Ferris Wheel ii Carriage pen akikilhna Bolt te kikol cih akitheih ciangin Wheel Operator te kiangah kizasak hi. Ahi zongin Wheel Operator te’n thudonlo, Action lalo in mipi tuangsak teitei uh cihi.\nTuahsiatna apian ciangin mipi te hehthei mahmah uh a, Wheel Operator papen khuasungmi te’n benggawp uhhi.\nTuakhit ciangin mipi khutsung panin ki honkhia in, Police te khutsung ah ki apkhia hi. District Administration te’n hih tuahsiatna vaitawh kisai in hoihtak kancianding in thupia uhhi.\nIndia.com te genkhiatna ah tua Wheel Operator papen tuahun laitak in zukham ahih manin, ahunlap in Bolt akikol pen puahlo in, olmawhlo in aomhi ci’n pulakkhia uhhi. Sawltak #zomidaily\nPrevious: Na kimuh kik mateng ~ Tdkhen\nNext: Huaihamna in hongpiak supna @ Kumpi Midas


url: =KL khuasung Myanmar Embassy ah lungphona kinei, Kawlgammi teng hawlkhia hen cita :: ZOMI DAILY\nposted on 30 August 2017 at 7:05 pm Lomkholna: Malaysia, News, Sawltak, World\nMyanmar gamsung aom Rohingya te aki bawlsiatna akikhawl keileh Malaysia kumpi in agamsung aom Myanmar gammi khempeuhzong hawlkhia uhhen ci’n gammi biakna te makaih Islamic NGO khatin genkhiagawp tamawk hi.\nTuabang in agenkhia Islamic NGO pen atom in Mapim kici hi. Mapim pen “Malaysian Consultative Council of Islam Organisations” kici NGO khat hi a, Kawlgam sungah abiakna akibatpih Rohingya te akibawlsiat pen nalainatpih mahmah uhhi.\nTuahang in Malaysia, Kuala Lumpur khuasung aom Myanmar EmbassLuny mai ah tuni Wednesday zingsanglam in lungphona neikhin uhhi. Lungphona aneiding te zingsanglam 11am hunpawl in Ampang Park kuamsung tengah kikaikhawm ngeingai uh a, Myanmar Embassy kuamteng ahzong palik te dimzihziah hi.\nKawlgam sung aom Rohingya te mihing ciatciat kithahna, ki bawlsiatna pen thuaklah huailua mahmahta hi. No Kawlgammi tezong hihlai ah nong omding uh kisamlo hi. No Kawlgammi teng omkei le uhcin buaina omlo zawding hi. Ka gamsung uhah nongpaipai uh kullo hi ci’n Mapim President Mohd Azmi Abdul Hamid in tuni Myanmar Embassy mai ah genkhiatgiap mawk hi.\nMyanmar Government in Rakhine State sungah Rohingya te abawlsiat pen lungkimlo in tua NGO te makaihna tawh lungphona akinei ci hi. Ahi zongin hih lungphona ah Malaysia gamsung aom Rohingya te kihelkhallo uhhi. Myanmar Embassy ageinai ah Rohingya te apaiding kiphallo ahih manin, Ampang Park LRT leh Tabung Haji Building geiteng ah Rohingya te dimzihziah cihi.\nLungphona aneikawm in Mapim President in Myanmar Embassy thunei te tungah Memorandum piakna zong nei uhhi. Myanmar Embassy panin Representative khatin tua Memorandum asankhit ciangin lungphona anei mihonpi tepen kihemkhia uhhi. Lungphona aneih hunsung pen nai 2 bang sawt a, tuazawh a angong gamtatzong pawlkhat ommawk ahih manin palik thunei te’n pawlkhat mankhia uhhi.\nVideo: NGO: Expel Myanmar nationals if violence against Rohingya continues\nOfficer Incharge khat ahi Dang Wangi OCPD Asst Comm Mohd Sukri Kaman in agenkhiatna ah lungphona anei Protesters pawlkhat in lampi ah apailai mawtaw pawlkhat nasatsak in, Traffic Jams sakgawp uh ahih manin akiman pawlkhat ommah hi ci’n genkhia hi.\nLungphona anei te lakpan in akiman honkhat ommah a, ahi zongin mi bangzahlian kiman cihpen ki theician nailo cihi. Pawlkhatzong Travel Documents akician neilopi in lungphona ah akihel om uh ahih manin, tuate zong mat thuak uh cihi.\nTukum June kha ciangciang Malaysia gamsung ah Rohingya Refugee bekbek akigawm in mi 59,100 bang om hi ci’n UNHCR te’n ciamteh uh a, ataktak in UNHCR tawh ciaptehna anei nailozong honpikhat omlaiding in ki ummawh hi.\nRelated: Tulaitak Malaysia – Thailand – Myanmar kikal leilam tawh nawkding lauhuai mahmah\nMapim President in agenna ah hihbang in Rohingya te aki bawlsiatgawp pen gam uk, gammakai te zumhuai mahmah hi. Aung San Suu Kyi tungah mawhpuak lianpi omphadiak hi. Nobel Peace Prize angahzong bang himawk hiam, laksakkik dinghi. Galkap tetawh kipawl ahih manin, ama mawhna hi. Kawlgam mipi te Democratic leh Human Rights alunggulh manin amah ateel uh, mee apia uh hi a, tu’n agial hongki langkhiata hi. Maizumhuai mahmah hi ci’n genkhia dikdek hi.\nTulaitak Malaysia gamsung thupiang pen ihzaksa bangciat hipah a, Myanmar gampan nahih nakleh hongki mudanding dinmun hitamawk hi. Kidawm ciatni. Sawltak #zomidaily\nPrevious: Gamdang pai dingte theih huai pawl khat\nNext: Malaysia UNHCR zumpi ni 4 sung akizom in kikhakding\nTho in kuate duhdeuh hiam? ~ Hau Lun\nNang zong hong it hi ~ Zomi Quavadis


url: =Zogam pilna saang sinna ah suahtakna :: ZOMI DAILY\nposted on 8 June 2020 at 9:26 am\nZogam pilna saang sinna ah suahtakna ~ Za Peng Lian\nPilna lam suahtakna pen leitung gam tuamtuam ah ateng akuamah ciatin a neih mihing thuneihna (human rights) khat zong ahi hi. Mihing thuneihna khat ahih manin pilna lam suahtakna pen pilna asin azong, gualzawhna angah khempeuh in aneih suahtakna ahi hi. Hih pilna lam suahtakna in a huamkhak nate in suakta takin sintheihna, suakta takin kankhiat (research) theihna, suakta takin thu sittel theihna (inquiry), suakta takin lai at theihna leh hawmkhiat theihna, pilna sinna sang (institution) thu neite’ sepkhiatnate ah a thanemna uh suakta takin zongin pulak theihna te kihel hi. (M-J Johnstone 2012:4)\nA omsa siamna, theihna tawh a kisem khinsa nate a dinmun uh suakta takin sittel theihna, thu kankhiatna (research) sep theihna, suakta takin dik leh diklo etna theihna, ei muhna tek suakta takin at khiat lahkhiat theihna cih te pawl pen pilna lam suahtakna in thapia,dal in hu hi.\nZogam sungah pilna saang sinna tawh kisai suahtakna bangtan ciang om cih pen kawlgam sungah pilna lam suahtakna bangtan suahtakna om cih tungah kinga hi. Tom gen leng, 1962 kum in galkap kumpi ki-ukna hoihlohna hangin akisia cip pilna lam suahtakna pen tuni dongin abucing puahphat zawhna ki mu nailo hi. 1962 kum, U Nyi Win uk hun akipan tulaitak aana anei NLD kumpi hun dong gamvai ah suakta takin agen asem sangsia akipan sang naupang dongin a tul tampi mat leh hen in om uh a hihna ki mu thei hi.\nBawlsiatna athuak sangnaupang leh sia/mah tawm nawnlo hi. (Censorship News No.18,1992) Thuneihna (aana) tawh ki-ukna leh thu neite’ nasep a khialhnate uh a pulakte pen mawhna lian (crime) bawl khat in kiciamteh hi. 2019 kum, kum kipat pan June kha dongah suakta takin genkhiat gelhkhiatna thukhun tawh kizui in thukhun palsat ci-in amat uh mi 250 pha a, sum liauna leh thong khiatna dong om ahihna kimu thei lai hi.\nTu tadih pilna saang sinna a khantoh nading zah in akhantoh lohna pen sang (univerisity) ten amau sang tek suaktak in vaihawm khuan leh uk khuan (autonomy) aneih loh hang uh ahi hi. (Ei Shwe Phyu 2018: The Myanmar times). 2015 kum in a kikipsak kawlgam pilna lam tawh kisai thukhun (National Education Law) in University sang naupang te suahtakna tawmkha apiak hangin sia/mah te leh sang naupang kipawlna atam zaw ten tua thukhun deihlo (nial) uh hi. Sia/mah te leh sang naupang kipawlna te’n tua thukhun anialna hang uh pen tua thukhun sungah pilna saang sinna leh ki-uk kimakaih dan akan uh ciangin tungsiah lam pan ukna (centralization) a tamna hang ahi hi. (Ei Shwe Phyu 2018: The Myanmar Times).\nTungsiah lam pan ki-ukna atam luatna hangin sang ten asin uh subject te puah leh behlap khuan omlo hi. Sia/mah athak ahi zong nasem athak ahi zong abehlap nop uh ciangin sang ten suakta takin behlap leh paih khuan nei lo uh hi. Sang naupang ten amau sinnop subject leh adeih uh sang suakta takin telkhuan neilo uh hi. Asin uh lai (major) leh asangkahna uh pen atan 10 mat atawm atam tungah kingah mawk hi. Tua ahih manin tu tadih tan 10 ong khempeuh in suakta takin pilna sinkhuan, amau deih subject sinkhuan leh sang teelkhuan nei nawnlo uh hi.\nTua bek thamloh in University sang naupang ten sang huang sungah mipi tawh thugen khuan (public speaking on campus), a diakdiak in apua lam pan mipil te gamvai tawh kisai thugen khuan, kimukhawm in thu kikup khuan (political lectures, discussions and panels) omlo hi. Sang naupang kipawlnate in sang huang sungah mipi tawh thugen khuan, kimukhawm in thu kikupna aneih nop uh ciangin a kikup ding uh thulu, athu ala acing, asap ding te uh min, a tangthu tom leh asap uh mipha zah te sazian tawh siapipa tungah ngen uh hi.\nTua pen Ministry of Education nuai-a om Department of Higher Education ten 2018 kum may kha ni 21 ni in zuih dingin a khensat uh ahi hi. Hih bang dinmun teng tawh ih et ciangin University sang naupang ten suakta takin amau deih thulu tawh sang huang sungah kimukhawm in thu kikupna bawlkhuan omlo ahihna kimu thei hi. Hih bang dinmun teng ih gen mah bangin tu laitak a, University sang khempeuh pen gambup kumpi ukna leh thupiakna nuai ah a om sang ahih manun pilna lam suahtakna ahih kei leh suakta takin pilna sinkhuan omlo ahi hi.\nUniversity sang khempeuh tungah kumpi in (a diak in Department of Higher Education) tunglam pan ki-ukna khiam in University sang te amau leh amau ki-ukkhuan aneih uh ciang bekin ih gam sungah pilna lam suahtakna leh suakta takin pilna sinkhuan bit takin kingah pan ding ahi hi. Written by Za Peng Lian, and translated by Langh Sian Khai\nPrevious: Suanggsuang na omlo hileh khawk’ (poi) si’n teh ~ Pu Khup Lian\nNext: 2020 kum ih Zogam MP ding kua ihteel tam? ~ Thang Za Tuan\nZomi leh Khuahun Kikhek ~ Hau Za Cin\nZYA – Laamzang makai kiteelthak, kum 9 cingta\nH1N1 natgual tawh Kawlgam ah asi kibehlap in mi 25 phatota


url: =Aung San Suu Kyi Security apiading thautawi Bodyguards kibehlap ~ ZD :: ZOMI DAILY\nAung San Suu Kyi Security apiading thautawi Bodyguards kibehlap ~ ZD\nposted on 10 February 2017 at 10:02 pm Lomkholna: Myanmar, News, Sawltak, Suukyi\nMyanmar State Counsellor and Foreign Affairs Minister Aung San Suu Kyi ahung akemding, Security apiading in thautawi Bodyguards kibehlap cih Mizzima pan kizasawn hi. Aung San Suu Kyi leh Kawlgamsung aom State Leaders, VIPs te ii Security mawhpuak anei pen “Myanmar Police Force’s Anti-Terror Department” te ahihi.\nNaypyitaw Police Chief Pol. Col. Zaw Khin Aung in agenkhiatna ah tua Department panin kumpi ulian te ii Security kikhankhin cih February 08 ni in Mizzima tetung ah genkhia hi.\nAbeisa hunte ah kumpi ulian VIPs te acing akemding Personal Security te thau kitawisak hi. Ahi zongin tulam ciangin palik mawtaw “Police Vehicles” te akizat banah kumpi ulian apua mawtaw te ahzong Bodyguards kikhanta ci’n Police Chief in genbeh hi.\nAbeisa 2016 August khasung in Aung San Suu Kyi pen ISIS te’n suamlupding sazian ah koihmawk uh ahih manin, tuahun akipan ama ii Security nasempen akikhankhin ahihi. Tuaban ah nungdiak in Yangon Internation Airport ah Advocate Ko Ni hongki kaplupziau leuleu khitciangin Aung San Suu Kyi ii Security zong ki patau in kikhanbeh leuleu hi.\nPol. Col. Zaw Khin Aung agenna ah Naypyidaw pen President Administration nuai aom Union Territory ahih manin, Security pen ki thuneu ngaihsut hetlo dinga, limtak kikemding hi ci’n genkhia hi.\nAsawtlo in kum 70 cinna Myanmar Union Day hongtungding hita hi. 70th Union Day Celebration Ceremony pen Shan State sung aom Panglong ah kibawlding a, tualaimun ah Aung San Suu Kyi zong kihelding cih kiza hi. ZD Sawltak #zomidaily\nPrevious: Rohingya omlo cih lungphona tawh Malaysia tembaw kidawntuah ~ ZD\nNext: India in Nuclear khuapi bawlhi ci’n Pakistan in ngawh ~ TK Lian


url: =Kawlgam Zomi Tuiphum kipawlna, ZBCM, TBC leh CBC ~ Rev. Tun Cin Kap :: ZOMI DAILY\nposted on 5 September 2015 at 7:39 am Lomkholna: Article, Biakna\nAbeisa kha thum lai in, Zomi tuiphum vai ka gelhna ah, min gelh ngam lo “Pengkul” a kici khat in nakpi tak in group mail ah hong taih ban ah, kei mimal le ZBCM in mikhemkhem hong ci a hih man in, ZBCM in mi khem hiam? Kua hamphatna ding suksiat sak ngei hiam? Bang vai hawm khopna susia ngei hiam? Zomi te’ sungah Bang ki pawlna in susia hiam? Mimal kua in susia hia? cih te a telna dingin a sau sim in konggelh hi. Pengkul pen a ma thu a ging thei hi lo in, a mut khat a om ciang bek in ging thei a hih mah bangin thu dik (huih) in a mut ding kisam ka sakna tawh kong gelh hi.\nKawlgam Zomi Tuiphum Kipawlna, ZBCM, TBC le CBC\nNi dangin Zomi Tuiphum kipawlna pen ZBC bek om hi. Tu in ZBC bei in CBC, ZBCM le TBC thum pha hi. CBC (formerly ZBC ) sungah eimi a om lai pen KVBA (Kalaymyo sung, Leipi, Tahan, Emmanuel, Pyidawtha cih te hi), TAB (Tedim gam sung TBC tawh a ki pawl nuam lo teng- Mualbem, Thaangkai lam), ZBA (Zo or Zou lam), SRBA (Sihzang lam) leh KCBA (Kuki, Thahdo) kihel lai hi. Mai lam ah koii lam hong nga uh tam cih ih khuadak laitak hi.\nI. ZBCM le TBC pianzia atom\n1. Kum 1994, Feb kha TBA kumcin khawmpi Suangpi khua pan in, TBA makai in, Tedim kampau Tuiphum teng zol in, Convention khat a din ding meeting khensatna tawh ki zui-in, TBA Siapi te hongzin kawikawi in, honggen ciangun, TBA pen ih muan ih suanpen hi, Pa bang a kong neih uh a hih man un, no hoihsak a hih leh ko hong zui dinghi ung ki ci ciathi.\n2. Kum 1994, April in ZCLS meeting Kawlpi tuiphum pawlpi ah ki nei in, nasia takin ZBC tawh ki khen dingvai kikum hi. Hih hun in kei zong meeting kah khat ka hihi. Tu ni dong ka bil kha ah a gingging lai ka tha ngah mahmah khatin, Rev. Kam K Thang in, “ nau te aw, kei bel teekta ing in, ngap nawn keng, no na ngap nak uh leh ki pan ni, ki pat hun ta hi,” hong cih teh tha ki ngah mahmah in, ki khen ding ki sawm hi. Tua ZCLS meeting khit teh ZBC-EC, Falam ki pai suak aa, tua lai ah zong nakpitak in ki kupna om hi.\n3. Kum 1995 April kha in Zozang ah ZCLS meeting om kik in tua pan thukimna a om khit teh Khuasak ZBC triennial ah pan mun kitel nitak in TBA te’ zinpi ah kikhawm in ZBCM min ki phuak hi. TBA(Tedim),TTBA(Tonzang), KZBA(Kalay), TVBA (Tamu),ZBA(Zo) teng thukim uh aa, SRBA in ko innteek ka hih uh teh hong hi ci om phot nung ci hi. Kuki Chin (KCBA) pen delegate hong kah zo lo ahih man in, khentatna om thei lo hi. KVBA in ko pen minam kigawm khawm ka hih man un tu tadih in a buppi in hong pai thei nai lo hi ung ci hi.\n4. A zingsang ciangin ZBA hong nung kik hi. TBA te Tedim a tun kik ciangun a thu uh hong kituak nawn lo in ( atom in) ZBCM tawh ahizongiin, ZBC tawh a hi zong in tawlkhat sung kipawl pih nei lo hi. Tawl khat khit teh ZBC zom kik uh aa, MBC tungtawn in Convention 2007 in TBA hi nawn lo in TBC ki cita hi.\n5. Nidang a TBA sungpan in Mualbem kuam lam le Khuano kual lam pawl khat ZBC tawh ki zom suak uh hi. TBA sung pan mah in Pawlpi tam khop mah ZBCM ah om uh hi. A om lai teng Association 3 in ki khen uh aa, tu lai tak in, Pawlpi 80 kim le Association 3 pha in Tedim Myone sungteng le Yangon ah TBCY a hi uhhi.\n6. ZBCM pen ih minam bup a ih phuah, thupha ih piak a hih mahbangin Pasian in thupha pia in, tu in, Pawlpi 130 val, Association 7 pha in, Kawlgam sung Zomi te om na (a tamzaw ah) te le Nyiphidaw na ngawn ah Mission ki nei hi. Gam pua ah zong New Deli, India ah pawlpi sanna ki nei a, USA ah zong Zomi Baptist Churches of America (ZBCA) om ta hi.\nII. Myanmar Baptist Convention, Baptist World Alliance le ZBCM kizopna\n1. ZBCM pan in TBA a din tawp ciangin Zomi Siapi te patau in MBC tungtawn in gawpkhopna ding vai hawm uh aa, TBA ah or ZBC ah nakigawm kik un cihtawh gawm sawm uh hi. ZBCM in TBA in hong zolkhiat, hong zotkhiat sa hi, ZBC tawh ki zop dingin lah ih pai khiatna sa hi, ‘ngal hapaaksa tum kik kei,” ci in dingsuakhi.\n2. 2000, Aug 27 ni –in, ZBCM in Emergency General Meeing Kawlpi ah nei hi. Hih hunsungin MBC General Secretary phone tawh ki donga, GS in, ko MBC pua lam a om a hong koih hi ungh a cih ciangin, MBC tawh kizopna vai pulaknawn loh dingin ki thu kimhi. Tua tawh ki zui in, ZBCM pen MBC nuai ah om nawn lo in, tang-din aa (Independent ), 2005 kum ciangin BWA ah member in lut in tu ni dongin annual member fee ki pia in ki zom den hi.\nIII. Southern Baptist Convention (USA) le ZBCM kizopna\n1. Kum 2000 Aug.19 (Sat) ni-in, SBC pan – South East Asia Mission Director Rev. Jim McCarthy le USA aa pawlpi lian mahmah nih pan in pastor 2, le ZBCM Siapi te Maymyo ah meeting nei in, Mission nasepna ding thu le huhna sum le paai vai tampi tak geel khawm in thukimna nei uhhi.Hih hun lai tak in SBC pen BWA ah kipawl lai ahih man in ZBCM te MBC nuai ah na om kei uh leh hong huh thei lo ding hi ung ci hi.\nA hi zongin no guak na din uh leh ki zom thei ding hi hangh ci’n vai khak hi. A Tung a ih gen sabangin MBC in ZBCM hong pom nawn kei ung a cih khit teh, a tang-din a hih man in ki zop theihna lampi hong piang hi. Tu in a hih leh SBC pen BWA tawh kipawl nawn lo a hih man in a ut peuh peuh tawh ki zom thei in, a mau thu ciat hi ta hi. Kuamah a ki neisak tuam zong om se dah ni.\n2. Hih Maymyo meeting khit ciangin Yangon ah TBC-Y Siapi te le Upa te in gamdang Siapi pa( Jim) an neekpih na nei in, tua lai ah ih muan mahmah Siapi nih in( a min gen dah ni), hih ZBCM te pen MBC sung a ki pawl lo hi, ko mi tem ah hi in thu tangpek hi, kumpi langpang hi, na ki zop teitei leh nang na ngawn a dingin lau huai hi, cih tawh nakpi tak a gen ciangin, ki zom ngam nawn lo in lai khak tawh ZBCM thu zasak hi. Hih thu te hangin ZBCM tungtawn aa Pasian nasepna ding tampi tak ki taan-lawh hi. Zomi bup supna a hihi. Midang te hong bawl hi lo a, ei sung teng mah ih hihi.\n3. Tua zawh kum 4 khit ciangin SBC te in thu dik taktak hong tel uh aa, 2005 kum in ZBCM tawh partnership in mission nei khawm uh hi. Hih hun a hong pai Rev. Gerald Burst in, a ki pat cilpan in hih thu dik ki thei hi leh ih ki zopna nawngkai lo ding hi, ci’n gen lai hi. ( Hih Siapa tawh USA ah ka biakinn uh le ka inn uah ka ki mu thei zel lai uh hi).\nIV. GZA in hong gawmkhawm\nHih a tung a bilial teng pen midangte’ hong bawl hi lo in ei sungteng a ki toknawi ih hihi. Hih bang kawmkal ah GZA hong piangin damdam in hong gawm tuah kik in ka mu hi. Dr. Do Kham in GZA meeting khat ah a genna ah,” a dangdang gen loh, Sia Enno le Sia Khual mahmah hong ki kholh theih kik bek uh zong GZA man phatna hi, a cih bangin, GZA hong om ciangin, ih Siapi te mipi mai (pulpit tung) ah mawh maisak na ki ngen in, mawh ki maisak in, ki ang-kawi in, ki kah liang uh cih khawng ih zakciat mah bangin lametna hong neisak mahmah hi.\nGZA in mai lam bangzah in hong gawm khawm takpi hiam cih a ban tu zawh kum bang zah hiam ciang ihgelh beh dinghi.\nPengkul in zong tel thei tuam dingin hong um ingh. Lai hong simsak khem peuh tungah lungdam hong ko ingh. ( Hih ZBCM vai buainna te pen Col. Kam Pum, a dam lai in thupiang lai khak khempeuh hong copy sak in file khat tawh hong bawlsak sitset in, hong piakna sung pan le kei mimal, midang tungpan ka zak bang a kong gelh a hihi, Pengkul a sangin man zaw kha dinghi.) Thu dik a deih na sanggampa uh, Rev. Dr. Tun Cin Kap (Zomi American Community Church, Florida, USA)\nPrevious: Mimang vai Emergency thu taangkona\nNext: India Embassy mai ah lungphona bawlding pulakna


url: =Tulaai Leitung Thuthang Tuamtuam Updates June 14, 2015 :: ZOMI DAILY\nTulaai Leitung Thuthang Tuamtuam Updates June 14, 2015\nposted on 14 June 2015 at 10:29 pm Lomkholna: Khawmpau, Myanmar, News, World, Zomi\n· US gam Texas state Dallas khuapi sung a om Palik zumpi maai ah migilo khat in June 13, 2015 ni in Bomb khat koih in tuahit ciang ataaikhawm in Palik zumpi thautawh bankaap gawp hi. Palik ten zong umcihpah zitizit uha, Migilo pa sialtalkap kaplumpah uhhi. Migilopa kua hi a banghang cihte akansan laaitak uh ahihi. BBC\n· 2016 US President demding in Democratic pan Pi Hillary Clinton kum 67 in mipi maai ah amasapen thugenna Mee tangzon na New York City’s Roosevelt Island ah June 13, 2015 ni in nei a amah adeih mipi atul tampi ten muakzihziah uhhi. US gamsung ah aomngeinaailo Numei President omsak in tangthu lamdang konggelh khiading ci in awng liahliah hi. Pinu peen 1947 kum in Chicago khuapi pan suak a, 1973 kum in Yale University pan Law tawh sangman hi. 1975 kum in Bill Clinton tawh pumkhat suak uha, 2000 kum in New Yoke state senator ding in teelna ngah hi. 2008 kum President ademleh lel sawnsawn ahihman in 2009-2013 kum sung Secretary of State in President Obama in teel hi. Democratic party pan 2016 President demding a ataangko mi 4 phata a, Republican pan 10 phata hi.BBC\n· Pakistan gam nitumna saklam Afghanistan tawh gamgi dung ah Pakistan gaalkaapten migilo benna June 13, 2015 ni in nasiatak in nei uha, migilo mi 20 thatlum hi ci in Pakistan gaalkaap ten taangkokhia uhhi.VOA\n· Afghanistan gam Helmand Province sung ah Taliban migilo te in Afghanistan palik te June 13, 2015 ni in nabuksim in nakap uh ahihman in Afghanistan palik mi 17 that ci in Afghanistan thunei te in taangkokhia uhhi.VOA\n. South Korea gam ah MERS natna lungno hang in June 13, 2015 niciang misi 14 cingto ta a, natna ngah mi 145 ciang tungto ta hi ci in South Korea thunei te in taangkokhia uhhi.BBC\n· US ten IS migilo te August 8,2014 pan June,2015 ciang asumzat uh $2.74billion cingta a, Nikhat bekbek in Gaalvanleeng ah $5million, Thau tang ah 2.1million, Tembaw ah $0.1million, Gaalkaap te khasum leh azat $1.9million hi avekpi gawm nikhat asumzat uh $9.1million tung cizen hi. Abeizah leh anasepna uh ki tawikhai kimlo ci in buaipian citcit ta uhhi.BBC\n· Singapore gam a kibawl Sea Game Tukpeeng kimawlna Semi Final ah Vietnam leh Kawlgam kisui a Kawlgam in 2:1 tawh zo uh ahihman in Final kahta uhhi. June 15,2015 ni zingsang nai 8 ciang Thailand tawh Final kisui ding uhhi. VOA ( Tutung Sea Game tukpeeng kisuihna President U Thein Sein in a inn pan na en a, pianthak na lianpi ngah hi. Kawlgam pan Tukpeeng suite hanciamna amuhciang, banghang in hihten hizah a hahkat hiam ci in atal guaisak in angaihsut leh Kawlgam min ngahding adeihna uh a itna uh hi ci mukhia ahihman aw hihzah a Tukpeeng kisui lel ten gam le minam it a banghang in kei mipil lawmlawm in neektum mangding ngaihsun kahiam ci in Pianthakna lian pi ngah hi. ) Hih bel kei phuahsak hi sam ee\n· Kokant gaalkaap MNDAA te leh Kawl gaalkaap te kha 4 sung nasiatak akikap khit ciang June 10 ni in Kokant lampan gaalkikaapna kakhawl uh ci in taangkokhia himah leh June 12,13 ninih sung Kokant te gaalphualpi kawl gaalkaap ten avui atang tawh nazialkik uh ahihman in ut leh utloh kisailo in ngapkhopkhop in kivik kik ciatciat ta uhhi.VOA\nPrevious: Paunak leh a khiatna – 5\nNext: Tedim News (14 June 2015)


url: =Thuthak Tomkimcing 5 Aug 2014A.\nZomi te la, Zola bekbek Dawng 5000 labu kibawl.Tanglai Zomi te in laineih loh hun in athucin nasung apan athupi penpen khangkizom thu kivaikhakna La-cin , La-tang Zola bekek Dawng 5000 bu kibawl khia hi. Hih Zola bekbek dawng 5000 na hongbawl khia pen Lailo khua mi Pu Gin Suan Thang ahihi. Kumsawm sung mahmah akaih kop Zola bekbek hi zen cihi. Hih sung ah, Tonla, Galla, Sala, Khuado la, Lohun la, Lawn ngaih la, Lunglen la, Zawlhel la, Mohel nala, Modot nala, Mopi nala, Gualnopla, Zukholhla, Pute la, Tute la, Khuai la, Taangza la, Sawngla, Latung, Laphei, Zola gualnuam, leh adangtuamtuam tampi om cih kiza hi. Abu gol in sah mahmah ahih man in adeih taktak te bek mah leihuai hi. Kikawm doidoi kiphal lo ding cihi. Tu hun laphuak nuam tampi te in lakam zon nading in zong hoih mahmah cihi.\nC. Banggaladesh Tembaw kibungh mi 122 tuisung mangcip


url: =A Kidal Kholthei, Kam sung leh Ha Natna. Dr. Nang Khan Lian (B.D.S, UDM) - Laibu Saal\nHome > Thuluui/Articles > A Kidal Kholthei, Kam sung leh Ha Natna. Dr. Nang Khan Lian (B.D.S, UDM)\nA Kidal Kholthei, Kam sung leh Ha Natna. Dr. Nang Khan Lian (B.D.S, UDM)\nA Kidal Kholthei, Kam sung leh Ha Natna.\nDr. Nang Khan Lian (B.D.S, UDM)\n“Ha omkei leh natna omlo” ci’n kamsung le ha cidamna tawh kisai in thuciin khat om hi. Hi mah hi.Kamsung le Ha natnate a tamzawpen Hahangin apiang ahi hi. Tua hangin ha mah kimawh sakin kibotkhia pah hi. Ahih hangin Ha aom nawnloh ciangin an gawina lemlo, ankam lim nawnlo, kampau sianglo (kiteello), melsia tuamsak…cih bang siatlawhnate hong piang hi.\nHi bang siatlawhna te zong ha a om nawnloh hangin apiang hong hi leuleu hi. Sakhi tuinek in panni cileng ha anei leh azang pen ei mahmah i hi aa i awlmawh loh hang leh sianthona lam i kinlohna hang hi zaw aa, kuamah bawl loh ei maa bawl ahi hi. Tua hi aa Pasian hong piaksa haate pen adang bangmah tawh tehtheih ding hilo aa, a dam nading hoihtak kinbawl aa kepcing ding kisam hi.\nHa leh kamsung natnate pen a kipat tungin naalo ahih manin bangmah kithei lo hi. Ahihhangin a nat ciang in adang natnate tawh kibanglo in thuak hak mahmah aa, natna pen asuk mahmah ta zong ahi hi. Tua hi aa, nidang lai ahih leh hi bang danin ha anat ciangin botkhiat ding bek om hi. Ahi zongin tuhun ciang in pilna hun cih mah bangin pilna khantohna tawh kizui in bot kullo in ha a nasak, ha sung leh a zung sung aa om nuntakna nei saneng(Pulp) lakhia in kibawl thei ta hi. Hih bang dan pen ha zung thoihna (root canal therapy, RCT) kici hi. Ahih hangin hibang a kibawl nading pen sumtam bei leh a kisam vante tammatna hangin i Zogam lam ah ki limzat zo nailo in ka um hi. Tua hi aa bangzah ta in pilna te khangin a kibawl thei phial zong in ah kidal kholhna kan in a hoihzaw thu omlo hi. Mikangte in “Kidal kholhna in kibawlna sangin hoihzaw hi” na ci uhi.\nTua hi aa kibawl man sum, hun leh i thuak ding natnate pen ngaihsun kawmin i khentat siam ding thupi hi. Anat ciang kibawl sangin a natma ki dalkhol thei leng ei aa dingin hamphatna tampi omzaw ahi hi.\nAkimanggilh kha Hani\nBangzah ta in i kamsung ah ha heng (caries) a omloh hangin hani hoih kei leh zong haate kipkho lo leh mel siasak, om nuamsak lo hi. Pawlkhatte in kamsung ah aom ha bek mah thupi ngaihsut kha in hani pen ki awlmawh kha lo thei hi. Hani dam leh ha kipkho ding aa an zong hoihtak a kigawi thei ding ahi hi.\nHani natna (periodontal diseases) pen Kamsung leh Ha cidamna ah a limpian natna khat ahi hi. Siantho lohna hangmahin apiang ahi hi. Kamsung siantho lohna hangin habaal te hani le haphung te kikal ah hong kikhol in asawt ciangin suang bangin akhauh avom in hong kikhel hi. Tua pen hasuang (calculus) kici hi.\nHani natna hangin ha khat le khat kikal aa om hani te kiasuk in ha vangsak hi. Hani kia ahih manin hazung te nangawn kidawk thei hi. A suuksiate ah ha ki liing ahih manin an hai theilo, sukha leng na lua ahih manin anne zolo,naaiphual, bawk cihbang omthei hi.\nHih hanibaal te om na hangin khangno kipat hun (puberty), naupaai hun (pregnancy) leh sikhum zunkhum natna neite ah hani natna suksia mahmah thei hi. Tua hi aa kidal kholh ding thupi mahmah hi. Hani natna hangin kum 65 tungsiah khanghamte in ahuampi in hatang tang 6 suplawh (neiloh lawh) uh hi ci’n “Kidalna leh Tangpi Ha cidamna lam pilnate” in a kantelna pan mukhia hi. Tua hi aa haheng omloh ding athupit mah bangin hani natna omloh nading zong athupi mahmah ahi hi.\nBang ci kidal ding?\nA khumlua leh a manlua ante limnekna, fluoride kihel haza zatlohna, kamsung siantho lohna leh gamtat manlo (kuunza, zapi cihte zatna.) cihte i hih leh amanlang in i kikhel ding kisam hi. An khat peuhpeuh nekkhit ciang kamkhuah ding, kamsung sianthona thupisak ding, fluoride kihel haza te zangin nikhat atawmpen nihvei( ha nawtdan man tawh) ha nawtding, zongsat hoihlo te nusia ding.. cih bang tatdan hoih te kisin ding kisam hi. Kamsung leh hani cidamna dingin thaza (vit C, calcium..), mehteh mehgah te ne in. Man mai ah kizep kawmin zong kamsung leh ha te sitkawm in. Ha maitang leh hatang khat leh khat kikal ah avom neu ciuciau cihbangte aom hiam, annek khit leh tuidawn ciang ha zeknat thei hiam, hani tawh kisai in sitding thu in haphung le hani kikal ah habaal te aom hiam, kam a uih thei zelhiam, hani pan si aluang hiam, hani bawk ahih keileh sandup in om hiam cihte ei leh ei ki sittel theih ahi hi. Hi bangdan lim le mel te i muhleh Ha Siavuante kiang ah amanlang theipenin kilak ding thupi hi.\nHanawtna i batzawhloh ha maitang leh ha kikal te ah ha khau (dental floss) tawh siansuah in ki dalkhol thei hi. Hani na nuam hi ci aa na ki upmawh leh ci tuilum tawh kamkhuah in. Tuabek thamlo Chlorhexidine, menthol cih zatui kihel kamkhuahna tui te tawh zong kamkhuah leng hani natna pianna dingpan kiamsak tuam hi. Ahih hangin hani natna apiangsak hani baalte, hasuangte hepkhiat loh in hani natna pen damsiang cih om theilo hi.\nKamsung leh Ha natnate pen a kidalkhol thei ahih lam i thei hi. Tua hi aa hi thei leh atawmpen kumkhat khatvei Ha Siavuan te kiang ah kilak tangtangh in kivel ding kisam hi. Kuama aa hilo eima aa ahi i kamsung aom hate i khankum sung akipkho nading leh adam nading pen ei mimal khatciat i vaipuak ahi hi.\n“Kidal kholhna in kibawl na sangin hoihzaw hi.”\n:Kidalna leh tangpi ha cidamna pilna = Preventive and Community Dentistry:\n“Bangzah ta in pilnate khangin a kibawl thei phial zong in ah kidal kholhna kan in a hoihzaw thu omlo hi”\n“Neu Ha Hoih Leh”\nKawlte in “kipatna hoih leh anung ciang lungmuanna om” (အစေကာင္းမွ အေႏွာင္းေသခ်ာ) ci’n thucin khat na nei uh hi.\nMihing nuntakna kipat tung ahi nugil sungah i om aa kipan leitung ah i suahkhiat khit naupang hun pen mailam i nuntak nading i lim leh mel dingte tatzia te a kibawl hun ahi hi. Tua hi aa naupang hun pen sing hileh a kisuih laitak hun hi aa, beel hi leh beel lim a piantheih nading a kisek laitak ahi hi. Gamtat luhek, kampau zia le tong te leh cidamna lam ah aki makaihna bang zui in ateek dong apuasuak ding ahi hi.\nTua hi aa kamsung leh ha cidamna lam muhna pan leitung ah hong piangkhiat ma leh hong piankhiat khit naupang khatin atuahkhak ding thute ka hih theihzah in hanciam in kong at ahi hi.\nNu gilsungah om hun\nNugil sungah aom lai nauno pen ‘foetus’ kici hi. Naupaai hun sungin nu in cidamna leh tha om nading hahkat ding kisam hi. Hih hun sung aa nu i gamtatna bangin naunno in asia apha angah ding ahi hi.\n(i) Naupaai zawh kha 5- 9 sung a nu in virus (ahih kei leh)lungnoneu khat peuhpeuh te hangin ngaplohna, damlohna aneih aa leh a sisan sung om calcium leh phosphorus ci (Metal + Phosphoric acid) te kiam in tua in nauno ha kilamzia thanemsak tuam leh kisiasak thei hi.\n(ii) Zatui pawlkhat zatna (gtn. Tetracycline, barbiturate..cihbangte) hangin nauno kamsung leh ha kilam zia siasak thei hi. Gtn. Tetracycline acih lungnoneu thatna za in nauno ha lim le mel te kikhel sak hi. Lungdaihna ding leh ihmuhsuah nading aa a kizang ahi barbiturates zatui namte in nauno hong suah ciangin mukkaa leh dangkaa (cleft lip and palate)piangsak thei hi.\n(iii) Kha cinglo aa nausuahna hangin nauno ha te thanemsak in ha hengbaih hi.\nA suaktung naungek (neonates)\nNugil pan hong suahni pan kha 1 dong pen ‘neonates’ kici hi. Nauno kamsung etsak in. Pawlkhatte maiha tangkhat po sa in suakthei hi. Hibang aom leh patau kei in. Lemmawhna omlo leh ki liing lo cihbang ahih leh hici koih lel in. Nunawi atawp ciang ahizong a kamsung ah kipet khakna meima liamna na muhleh Ha Siavuan te kiangah lakpah in. Mukkaa leh dangkaa cihte aom leh nauno tha om nading kinpih in la Ha siavuante kiangah lakpah in. Naupang hunlai in kibawl leh hoihpen hi.\nNaungek (Infant) hun\nHih naungek hun i cih pen nugil pan hong suahkhit zawh kha 1 -12 ciang huam hi. Hih hun ah naupangha (deciduous teeth) te po nailo hi. Hih hun sungah naungek ngaplo, cisa lua leh kamsung hani te bawk ahih kei leh san, ciltui kaikai cihte aom leh Ha siavuante tawh kilak in. Hih hun ah zong Tetracycline zatui zatloh ding thupi hi. Hih hunpen naupang hate a po ding kithawi hun leh upa hate piangding a kipat hun ahi hi. Hih zatui hangin hate angei mel hilo in a naaipaak, lingmaw mel cih bangin kikhel thei hi. Naupang i kamsung siantho nading a nu in a hahkatpih ding kisam hi. Hih hun sung in naupang maiha tang 8 ( atung anuai)te po ding kipan ta hi. Ha po khiatna munte leh apokhia nailo hani te siangtho sakding kisam hi.A nu in a khutme ah puansia them vial in zing le nitak lupma ta ciang naupang kamsung siangthosak ding kisam hi.. Nauno in nakhat amuh peuhpeuh a kamsung tun in tawp thei, le pet leh nopsa mahmah thei hi. Tua hi aa nauno aa ding alauhuai lo atawptheih ding, a pettheih ding vante zangsak in. Khutme tawp cihte ahih leh zong pongman mah hi aa, ahih hang a goldong zongsang kha thei hi.\nHih hun pen naupang khat aa ding a thupi mahmah hun akipan ta ahi hi. Hih hun sung ah naupang haate pen pokhia mangkhinta hi. Naupang ha apo khiat khitphet naupang kamsung sianthosak ding pen thupi mahmah hi.\nKum 2 hong phakkhit ciangin hanawtna tawi sak ta in. Ahih hangin a nu in hanawtna tawh nawt pih a,hanawt zia ahilh ding kisam lai hi. Haza ahih leh betang cia (tawmno cik) bek zangsak in.\nKum 4 cindong khutme tawp, cinpet, leiphen cihte ahihlai leh kikhel nading hanciam in. Hih te ahih hun sawt semsem leh kamsung leh ha kilamzia siasak semsem cih ahi hi. Hih hun sungah naupang kamsung siantho nading pen nu tung ah vaipuak kinga mahmah hi.\nNaupang kamgei ah meima neu om kawikawi (Herpes Stomatitis), ‘thrush’ kici te lei (tongue) tung leh kamsung a munmun ah a kangmel abembem (moniliasis) in om kawikawi thei hi. Tua hi leh amanlang pen in Ha siavuante kiangah lakpah in.\nNaupang ha hoihlohna hangin upa ha te pozia leh kilamziate siatlawh thei hi. Tua hi aa neulai in melhoih napi gol ciangin haphu, ha kithuap in mel etlawmsak lo tuamthei hi.\nNaupang kum 5 na ah a maihate hong ki liingta hi. Anuihciangin a ha te kihal singsong (vang singsong) in omthei hi. Hihpen angeina ahi hi. Lunghimawh huai lo hi.\nKum 6 ciangin naupang hadong nihna nungah upa hapi masa hong pokhia ta hi. Hih upa hapi masa pen upa ha ahih lam nulepa ten kithei khalo thei hi. Hih hapi masa in khaguh leh maiguh kilamna ah thupi mahmah hi. Hate zong amau munciat ah a po nading huh hi. A zenzen in heng hi ci aa na muh/theih leh Ha siavuante tawh kilakpah in.\nKum 10 na ah neu hate beidek ta hi. Upa maihate po kim khinta hi. Hih hun ah maitang guh atunglam leh lugulh khanna pen aman ding hita hi. Khutme tawpna, khutcin petna cihbang zongsat hoihlo te ahih nawnloh nading thupi hi.\nKum 13 kiim hong phak ciangin hadong losiah upa hate pokim khinta hi. Maitang guhte pen upa mel hong hita hi.\nHih hun ah kamsung siantho nading thupi semsem hi. Hormorne kici pumpi sung om dat kikhelna hangin hani bawknuam, na nuam sese hi. Tua hi aa hani natna pan kidal nadingin habaal (plaque) te hani leh haphung te ah omloh ding kisam hi. Hanawtna i batlohna mun ha khat leh khat kikal te ah ha khau (dental floss) zangin kisiangsak thei hi. Zatui kihel kamkhuahnate zong kizang thei hi. A thupi penpenin naupangin kamsung sianthona a kin ding ahi hi. Ha po dan manlo, ha kithuap, ha phu in melsiasak cih bang aom leh amanlang in Ha Siavuan te tawh kilak pah in. Naupang lai in kibawl leh hoihpen hi. Kum khat (2) vei, ahih zawh keileh atawmpen khatvei Ha siavuan te kiangah kivel tangtang ding thupi hi.\nGamtat hoihlo ahi kuunza, kuunpawng, zu, za cihte in kamsung le hanatna te lim piansak mahmah hi. Nulepa in khamtheih guihtheih te hoihlohna te gending leh a zatloh nading zolbawl ding kisam hi. Naupang hun nunung leh khangno hun kipat tung dingpen na khempeuh asinnop hun, atheihnop hun uh ahi hi.\nNeuha hoih leh Upa hate zong ahoih ding ahi hi. Upa hate hoihna hangin mel etlawm sak, anhaai dan, kampau dan mansak cihbang in hoihna hong pia hi. Neuha hoih kei leh Upa ha zong hoihlo aa naupang tung ah hatawh kisai lemlohna bekthamlo lungsim gimna nangawn piabeh thei hi.\nTua hi aa neuha hoih leh naupang mailam aa ding hoih bekthamlo, akim apam aa om mite aa ding etlawm na pia in nulepa zong lungnopsak hi. Tua ahih manin nule pa in naupang neuhate ahoih nading hanciampih ding kisam hi.\n(i) Dental therapeutic\n(ii) “Ha henglo neuha te” laibu by Dr Molar\n(iii) Orthodontics textbook\n(iv) Periodontology textbook\n(v) Paediatric dentistry textbook\nZomi eLibrary / Laibusaal ading in CVS - M in Phalna hong Piak ahi hi.\nItem Reviewed: A Kidal Kholthei, Kam sung leh Ha Natna. Dr. Nang Khan Lian (B.D.S, UDM) Description: Rating: 5 Reviewed By: Cinpu Zomi


url: =Malaysia leh Singapore ah meikhu tawlkhat kithuak laiding :: ZOMI DAILY\nposted on 28 August 2016 at 1:15 pm Lomkholna: Malaysia, News, Sawltak, Singapore, World\nZanni Saturday (27 August) ni in Indonesia khuahun pilnanei Meteorology, Climatology and Geophysics Agency te genkhiatna ah Malaysia leh Singapore gamsung ah tawlkhat meikhu kithuak laiding cih uhhi. Hih meikhu pen Indonesia gamsung Sumatra kuamsung ah gamsung meikatna panin hongkipan hi a, hih meikatna tawh akinai in aomkha Malaysia leh Singapore gamnih in meikhu athuakkha hidihdih hi.\nHih meikatna panin huih in meikhu te hongmut pheikha ahih manin akiim apam ah meikhu hongkizel kawikawi ahihi.\nSumatra kuamsung ah meiphelhding in Agency te hanciam mahmah uh a, ahi zongin ki phelhkhinzo pakloding ahih manin, ni 5 sungbang buaipihlai khading uh cihi. Tua ahih manin ni 5 sungbang Malaysia leh Singapore gamnih in meikhu ki dikdiklai khadingdan hihtuak phot hi. Ahi zongin hihpen khuahun tawhzong kisai a, guahkhawng hong zugawp bilbel lehzong meikhu te vengkhiabaih leuleu dinghi.\nIh Zogam lamah lo ihkhawh ciangin lohal, gamhal ciang meikhu ki thuaklah luakhollo himahleh hihlam ah meikhu atamluat ciangin ki thuaklahthei citciat hi. Meikhu tam ihdikkhak ciangin ihgawlsung keu in, gawltaak lela theihi. Tuaban ah mitsip in khuhsuak sawnsawn a, thuak hamsa simsim hi. Adiakdiak in naupang ngeklai te hehpihhuai mahmah uhhi.\nCidamna lam atheite’n hihbanghun ciangin innsung ah omcip hoihzaw a, tui tampipi dawnding hoihhi ci ahih manin, eizong kidopsiam sawmciat ni. ZD Sawltak #zomidaily\nPrevious: Upna i cih bang hiam?\nNext: Ei pau, ei lai bek zatna in minam itnaman mah mawleh? ~ Tual Khan Suan